A Chungah Muicawl Video Kan Chiah Mi Hi Lushei Mizo An Si An Ti Na In An Aw Theih Khawh An Si Lo — Salai Ephraim Thawngpang\nVawlei cungah mah bantuk thil hi mi zei maw nih cun zalong taktak in mipi hna hmai ah an tuah cuahmah cang.asinain kan nih Khrihfa mi hna caah cun kan Biaknak lei he cun a ralchan taktak mi a si.Khrihfa mi hna caah cun ningcang lo in Nuva sual nak a tuah mi hna cu Khrihfa Biaknak a ralchan mi bak an si.minung nih kan mah taksa kongah a ngeitu taksa nih a mah nawlngeih nak in a taksa cungah a duhmi thil paoh a tuah khawh tiah Vawlei cung Human Ringht rian t’uantu tampi hna nih cun an cohlan cang.\nAtang lei ah a link in kan chiah mi hna khi rak hmenh piak law?a muicawl video in rak zoh ve hmanh? Nu pakhat le Pa pakhat nih Cycle cungah taksa duhmi a tuah mi hna khi, mi tampi hna nih coment nak ah an chim ningah cun Lushei/Mizo pawl an si tiah an chim.asinain an aw-kaa, an holh lo caah Mizo bak an si tiah cun chim khawh a si loh.cu pin ah an t’hut dir nak hmun zoh zongah a fiang lo ngai mi a si.pakhat deuh link kan chiah mi belte hi cu zoh dawh ah ka vun thil sawhsawh mi tu a si.\nCun, Khrihfa mi hna nih mah bantuk taksa duh nak tuah hi, Nupi Pasal an nei cangmi hna caah hmanh ah ningcanglo in tuah cu kan Biaknak nih a kan awnhmi le a kan cohlan mi a si lo.a mah belte Nu cu Pa caah ser an si bantuk in ningcang tein taksa duh nak tuahpi ding kha an si.chan nih a kalpi mi nun chungah Khrihfa mi hna nih kan i ralrin awk thil tampi an um tiah na hmuh mi a tampi ve ko lai dah.\nKan chan nih a kalpi cuahmah mi phunghram le zulhphung hna lak ah hin Khrihfa kan nun phung hna hi kan mah le kan mah nih a lak zia le a cuanh zia kan thiam taktak a herh tiah ka ruah!Chin nih a kalpi mi chungah Khrihfa mi hna rawhralnak ding thil tampi an um.\nCapo:Nu hi cu a zei lei paoh in an duh nak cangah cun a sum kho lo mi le a tuah cuahmah mi an si caah Pa nih ngeihthiam peng an rak hau ko hih! video zong khi zohlaw? Pa cu daite in a um ko na in Nu nih a sum kho bak loh ti nak a si!\nTagged A Chungah Muicawl Video Kan Chiah Mi Hi Lushei Mizo An Si An Ti Na In An Aw Theih Khawh An Si Lo\nPasal Tha Kim Jong Un Nih North Korea Ram Nawl Ngeihnak Vialte Ting Dih A Timh Cang Hna →\n← American Ram Chung Washington Khuapi Ralzam Um Nak Hmun Ah Tuksum Thah Nawn Nak A Chuak


Chin Arfi,1.Pathian. 2.CNF/A.+CDF. – Hakha Cherry\nTlang thlizil nih ahran keelin ahrang. Tiva hnanih ankeel in anluang. Fingletlang hnanih anhmun. Pardawh tete le, saram phuntling hnanih anmah le ansi khawh tawkin awdawh phuntling he lairam anlawm. Khuadawm le cerhlian ninu nih lungkhat in mual letlang anliam țitawn.\nHilio caan ah țaangcuum in, thinlung kavaih tawn. Hilio caan ah zeiko nihhme, akan hnursuan i, harnak akanpek ti karuah zawn ah,maanzuri kahluan tawn.\n1921,march thla in kanram pi uknak hringhrim loin, misual pa MAH,nih nawlneih nak alakmi kongah mipi nih kahdoh nak anthok. Hilio caan ah Chin pasalțha hnanih nunnak pekin mual ankan liamtak.\nThalezaang in ado mile,tuahser nakin adoh mihna chin mipi hrang ahcun,ahar hringhran ko. Sihmanh sehlaw,miphun leram caah aitimtuah mihna thinlung cu,tivalung to bang,ahak țhiamțhiam i, hling le so lakah,vom kahhrulh bang tei manthluk in ancawl caang țhiam hna.\nPathian huhphenh nak thawngin, nihin nitiang zohchia in kanmual apho hraw rihlo tikhawh sihnga.\nUicopa doh nak ruangah, kan miphun hawi thingtang ram tang le horkuang thuk pipi hnale tlangsang pipi tan in anzam nak le an hrum aainak ruah tikah khatlei hna in alut i khat lei hna ah atleng kho hrim lo. Tuarnak fakpi le mitthli dor he Lairam le lai miphun khua asak liopi asi. Zeithei lo hrinhniang rualle, aan tlaucang tarnu tarpa zoh ko ahhin thinlung buantual ah ngaihchiat naknih hmunhma alak dih.\nDangkhat in,damlo mile pumtling lo kutzeng kezeng mihna nih replo chawlbuk tangah furpi tilu le fikfa lak ah run inn ngai in nithla relhna maw. Maw Pathian tibaak locu,chimrel ding aum tilo. Zumtu minih Pathian pin ah bochan mi kan neih lonak hmual kanlangh ter nak asive ko. Ațhatuk.\nHikong he pehtlai in,ramthum nak aum mi Chin miphun unau rualnih, miphun le ram nandawt nak cungah,fekte’n dirin tuchun niah, nanlungthin le nantuah țuannak nan langh termi kanhmuh tikah, mit le hnale kedong tiangin lomh nakin anmitthli an rakluang ciohna. Nanmah thawng le Pathian thawng in lairam aceu lai i,fingreicah firuk bute zong ade kho cang lai tiah kan iruah chan ko.\nNan lungthin le nantuah sernak vialte hi,Lairam le Lai miphun hrangah,ațhawng mi(koliat)chai bantuk ah Pathian nih canter hram koseh.\nPumpaak cio nancungah Bawipa Pathian thluachuah vanluh nak umcio hram seh.\nKailawm.By-August Hrang Hching\nFalam ah COVID-19 in Pi Za Nawn Kai mual a liam


Nihin tiang Chin miphun 21 an thi, 179 an tlaih cang hna: CHRO – THE CHINLAND POST\nSalai Tluangkipthang— 20 April 2021 | Chin Human Rights Organization (CHRO) nih khawmhsuat nak a tuah mi chung in, Ramkomh Kawlram pumpi in Chin miphun a thi mi hi 21 an si cang i, tlaih khih mi hi 179 tluk an si. Cun, tlaih khih ding ah warrant an chuah mi hi 30 an phan cang tiah CHRO nihcun, an thanh.\nRalkap nih hramhram in Nawlngeihnak lak an timh in, mizapi nih duhlonak an langhter mi zarh 11 a tling cang. Monywa ah hruaitu a si mi, Ko Wai Moe Naing, cu a mawtaw cycle cit mi an pah hnu ah, an tlaih i, an tuk velh len. Tulio Kawl Titoih puai lio lawng ah, Ralkap kut in a thi mi hi minung 26 an si.\nMobile phone in internet an phih nak ni 35 a si cang i zaantlai ah internet phih peng rih. Committee Representing Pyidaungsu Hluttaw (CRPH) nih anmah ser mi Federal Democracy cahren (charter) ning in National Unity Government (NUG) cu an dirh.\nKanmah Chin miphun chung in, Dr. Lian Hmun Sakhong le Dr. Sasa zong CHPH nih ser mi NUG ah an i tel. Dr. Lian cu Federal kong he pehtlai mi ah, Minister rian an pek i, Dr. Sasa cu ram kip pehtlaihnak minister rian le NUG i chimrel nak nawl ngeitu sinak zong an pek chih.\nHluttaw Speaker hlun Mahn Win Khaing Than, Karen miphun cu Prime Minister rian an pek. Cun, Kachin National Consultative Assembly president simi Duwa Lashi La cu Vice-president rian Khing a si. President hlun Win Myint le State Counselor Daw Aung San Suu Kyi cu an rian thing Khine an si.\nApril 18 tiang ah, Assistance Association for Political Prisoners (AAPP) nih khawmhsuatnak a tuah mi ning in 737 tluk Ralkap nih an thah cang hna. Nihin tiang ah tlaih khih mi hi 3,229 a phan cang. Cuchung ahcun, minung 75 bia an caih cang hna i, biakhiahnak tuah an si cang. Cun, atu tiang ah 930 tlaih ding mi (arrest warrant) an chuah cang hna. Hi chung ah, an hmaithlak mi hna hi pro-democracy activists, political party hruaitu, cozah riantuantu upa, sibawi, mithang le social media ah mi a hip kho tu pawl an si.\nCHRO nih April 17 ah, National Unity Govt. dirh a sinak kong he lungtlinpi nak cathanh zong an chuah.\nPrevious UNHCR Delhi nih Ralzam thar lak a ngol chung\nNext Breaking News: CHRO Hakha zung Palek nih an kal hnawh


Dr.Sasa Biachim Mi Cu A Mak Tak Tak. – Kawltu Team\nDr.Sasa Biachim Mi Cu A Mak Tak Tak.\nLaimi nih kan uar ngaingai mi Dr.Sasa biachim mi cu a mak taktak. Mi sifak Rawl ei ding a nei lomi tampi sinah ei ding an pek hna nak kong he pehtlai in a biachim mi cu a mak kho taktak. Uar um kho taktak fawn. A biachim mi tha tein ngaih tik ah hi ti tluk hin maw Dr.Sasa nih hin a miphun hna hi a rak dawt timi hmuh khawh a si. A nunnak dih lak, a thazaang dih lak in a dawt timi hmuh khawh a si fawn. Bawipa nih thluachuah tampi pe chin chin ko seh.\nMah ti hin Dr.Sasa nihcun eiding a nei lomi an bomhnak kong he pehtlai in bia a chim, “Kan BAWIPA thil aa kan pe tu sinah lawmhbia chim hi kan ti awk hrim hrim asi. kan miphun le caah kan tuah khawh mi paoh kan tuahnak ah hin zeihmanh nih aa kan kham(Stop) kho lo, caan saupi harnak rak tong cangmi an si.” tiah miphun caah rian an tuan nak kong he peh tlai in a chim.\nKan Laipa Dr.Sasa hi uar um tuk hring hran. Miphun caahcun a nunnak, a phaisa, a thiamnak, a thazaang dih lak a pe mi asi. Uar um kho tuk hring hran. Voi tampi free Clinic a tuah cangmi a si fawn. A miphun le ram caah hin a sunglaw khun. Upat awk tlak ngaingai khi asi. Bawipa nih umpi peng ko sehlaw.\nPhotto Credit : Dr.Sasa\n← Rel A Nuam Kho Tak Tak…..\nNihin Kan Lairam Chungah Thil A Cangmi Cu Ngeihchia Tuk Bak Asi Ko →


US Ralkap Zungpi Pentagon Nih Biden Team Pawl Backround Check An Tuah Duh Hna Loh – Chuncha News\nReading is the foundation of wisdom\nUS Ralkap Zungpi Pentagon Nih Biden Team Pawl Backround Check An Tuah Duh Hna Loh\nUS Ralkap Zungpi Pentagon Nih Biden Team Pawl Backround Check An Tuah Duh Hna Loh. (Trump & Biden buaibainak) US Election cu tuchunni tiang buaibainak in a khat i, Democratic Joe Biden lei nih teinak kan hmuh cang an ti na’in, President Trump nih cun Vote dik lo ruangah asi ti’ah kianh a timh loh. Tu December 5, 6 ah hin States kip nih Election Certification cu GSA ah report an pek dih a hau i, Ni 14 December,2020 ah Electoral College nih President ding Votes pekin an thim cang lai. Trump nih cun,EC Votes ka sunghah cun Biden hi President ah ka kianh lai ti’ah a chim cang.\nUS President sinak dingah zulhding phunglam (Procedure)an nei mi ah cun, General Services Administration(GSA) nih 23 November,2020 ah Presidential transition a onh hnu in, President nih a thimmi Ministers, Security Staffers le Whitehouse Staffs ding Mi- 2000 pawl cu backround Security Checkup tuah ta dih an hau i, a ong mi lawng lawngnih Whitehouse chungah lutkhawhin rian an tuan khoh lai.\nPresident elected an timi Biden nih Ministers-6 le Security Staffers-18 Transition Team pawl cu Trump tangi US Defense Intelligence, National Intelligence Agencies Pawlnih backround zoh/ checknak an tuah duh rih loh ca’ah an buai tuk cang.Trump nih Biden zong Whitehouse chung ah luhter a sianh fawn loh. Tuhlanah cun, First Lady’s”Tea Party” zong 1 December poh ah an hmang tawn na’in, tu Kum cu atu tiangin an hmang rih loh.\nNi.9 November, 2020 ah khan President Trump nih Defense Secretary Mark Esper le bawizik-3 a phuah hnu ah khan, amah mizumh America Indian Kash Patel le American Jewish Mr.Ezra- Cohen Watnick cu Acting Secretary le Under Secretary of Defense for Intelligence & Security ah a chiah hna. Hi hna pahnih nih hin John Ratcliffe, Director of National Intelligence le Sue Gough, Director of Defense Intelligence tangi backround Security Check Boards cu an thlaih dih. Biden Teams pawl cu zarhhnih leng Checking an tuah duh hna loh.\nJoe Biden Transition Team hna hi, spokesman Ned Price le Ex-Director of Defense Intelligence Agency, Vince Stewart nih an hruai hna na’in, Trump Teams lei pawl nih an tuah duh rih hna loh ti’ah Biden Spokesman Ned Price nih a chim/ a au khuang len cang. Biden nih cun Trump chiahmi John Ratcliffe, Director of NIA hi thlak i, amah thimmi Avril Haines chiah dingin General Services Adm. ah heh ti’ah a hal len hna.\nPentagon i DIA le NIA nih Biden Transition Team pawl backround checkup an tuah dih hnu i, an ong hnu lawng lawngah Officials in Cozah rian an thlaih kho fang te hna lai. Cuca’ah, Trump nih Biden hi President ah a pawm hnu in, Order a pek hnu lawngah Biden lei nih Cozah an siam khawh te lai. Election kongah biatak te’in buaibai dawh ding an si rih. Van hngak rih hna usih. Credit: MC Biklian\nAmerica cu an pui bak ko hna hih. Atu tiang thimnak kong a buai ko rih. A ho nih dah President a tuan lai ti zong kan hngah cuahmah cang ko hih,Trump Caah Thawngpang Tha. Joe Biden Caah Tahnak, Arizona ah zapi hmuh dingin Republican party pawl nih an tuahmi ah US tuanbia ah a nganbik fiarnak cu Ting 3, vote 300000 an hmuh chuah. Zapi an lau tuk hrinhran cang. Joe Biden te party tuah sernak.\nKa rak chim lengmang cang Supreme court justice ah an phan lai I Trump nih 100% 100% in teinak a hmuh lai ka ti zungzal. Democratic a tanhmi hi tha te in ngia hmanh hna u . Vulei mit in kan fim an ti lai nain Pathian kha zei an rello i An cungah Pathian ai phuang bal te lailo.\nA chimmi tampi ka tial ti lai lo. Rak ngaive te u. Khuaruahhar tuah sernak a si caah, tutan ithimnak ah Trump nih a pehthan a si ah cun a zia a chuah lai I, hnawm thianh in a thianh te hna lai. Kha Republican Trump a tanhmi caah thawngpang thatha lih an hmuh cuahmah. Democratic caah cun zeilam dah an zawh cio te lai.\nMedia pawl, Media ngan pawl nih Joe Biden an dir kamh. Sihmansehlaw media fami pawl nih biatak an dirpi ve. Media ngan pawl cu mipi millions nih an chuah tak hna caah harnak nganpi lamah an I tap cang. By: Joseph Thawng Za Ting\nNote: Mipi sinah lunglawmhnak le zaangfah nawlnak: Thawngpang News kan tialmi a kan relpiak tu ka Miphun Chin/Laimi nan dihlak cungah lunglawmhnak tampi chim cawklo kan ngei. Thawngpang kan tialmi nan kan relpiaknak thawngin a dikmi le a hmaanmi thawngpang News kan thlah Post khawh hi mipi nan thawngin asi.\nThawngpang kan tialmi hi careltu mipi caah thathnemnak si hram seh tihi kan itinhmi asi. Chirhchanh Source kan lak hnu ah a dik mi asi lai tiah kan ruah mi kha kan Miphun Laimi Chinmi nih fawizang tein kan theih khawh cio nakhnga theihter khawh kan i zuam. Asinain vawleicung cu tlamtlinlonak a si caah chirhchanh Source kan lakmi tete hi a dik lomi a um khawh caah a dik lomi thawngpang a si tiah nan ruahmi kha zeitik caan paoh ah theihter khawh kan si i, kanmah lei zong in a dikmi thawngpang tial khawh le kan palhmi remh khawh kan i zuam lai.\nMipi nih theih ve hna seh ti na duhmi, thawngpang News siseh, Pathian bia siseh, siaherhnak bia in siseh, capar biazai le theihtlai pawl tialpiak ding a um ahcun zeitik caan poah ah tialpiak le thlahpiak khawh zong a si. Nan dihlak cungah lunglawmhnak le zaangfah nawlnak he- Chief Editor.\nTrump Caah Thawngtha; Atlanta In Nehnak Thudik Phuansuah Vivo!\nGood News: Trump Teinak Cungah Adir Cang Lai\nKan sung cang tiin a chim cang\nJun 11, 2022 Chuncha\nCutluk thil man fak ning cu khuaruahhar bak si ko\nUN Secretary General nih Burma ram I lamkaltu a thlah mi nih cun\nNov 1, 2021 Chuncha\nHtantapin Peng Ah SAC Ralbawi Pahnih Thah An Si\nMay 8, 2022 Chuncha\nModel Lu Lu Aung Nih Thantlang Ralzam Caah Phaisa Kyat Sing 10 A Hlut


BREAKING NEWS: Timit cho i aa Letmi Pu Chum Ling Motor aa Let (VIDEO) – Kawltu Team\nBREAKING NEWS: Timit cho i aa Letmi Pu Chum Ling Motor aa Let (VIDEO)\nBreaking News: 2021 January 30,Tuni ah lairam ah vanchiatnak fak tak tak kan tong. Video link zong a tanglei bik ah a um lai. Hi ti hi The Hakha Times nih cun langhter: Thantlang lei (Tlangpi in a rak i thawh mi) Parado motor in a rak i thawh mi Pu Chum Ling (Tlangpi) motor aa let.\nAn ruak cu Hakha sii-inn lei ah an kalpi hna. January 29 (nizan) zong ah Matupi le Razua kar ah motor aa let i, minung pakhat a thi tiah theih chap a si. Thawngpang tling in thang than khawh kan rak izuam than lai. Source: The Hakha Post\nVideo link ka hin van zoh. https://www.facebook.com/hakhatimesdailynews/videos/pcb.197034002166697/3853719678076250/\n← Trump nih Biden Ca a Kuatmi kong ah Lunghrinnak Tampi a Chuak\nPu Chum Ling Te Pa fa Tihnak kong ah an Konglam ti hi hin Langhter a Si Cang (Zaangfak tuk pei an rak si hi) →


227. NIHIN AH NA TLUNG LAI MAW? ~ Chin Mission Church\n227. NIHIN AH NA TLUNG LAI MAW?\n1. Nihin ah inn ah tlung than tuah, Na lam palh sualnak in, Sualnak puan naa aihmi kha, A tawl lai Jesuh nih, Puanrang mi aih na duh ahcun, A thi in va tawl tuah, A biakam-nak na zum lai maw? Inn ah na tlung than lai maw?\nCHO: Nihin ah na tlung lai maw? Nihin ah na tlung lai maw? A mui chung khuaceunak lei ah, Jesuh sin na kal lai maw? Nihin ah na tlung lai maw? Nihin ah na tlung lai maw? Vancung Bawipa Pathian sinah, Nihin ah na tlung lai maw?\n2. Bawi Jesuh nih an hngah ko hna, A tlaumi tlung than tuah, Ngang ti lo-in hung tuah u, Sunghnak a um lai lo, Min thang Bawipa nih an khamh lai, A sinah kal tuah u, An auh lio-ah na kal lai maw? Nihin ah na kal lai maw?\n3. Sualnak palhnak thilrit phormi, Bawipa sinah kal tuah; Sualnak vialte hlaw ta tuah, Inn chungah lut tuah u, Bawipa biakamnak a thami, An auhnak na zumh lai, Bawi Jesuh khamhnak a lian ko, A sinah na kal lai maw?


NLD Le USDP Party In MLA Or MP A Tling Mi Pawl Hna Cu Kawl Company Ah Rian An Tuan Lai – Chin 11 News\nNLD Le USDP Party In MLA Or MP A Tling Mi Pawl Hna Cu Kawl Company Ah Rian An Tuan Lai\nNLD le USDP hruaitu pawl hna minung cu Kawl an si. Kawl uk nak cu tlangcung mi vialte nih kan duh lo mi hna an si. Kan Chin miphun chungin NLD le USDP party in MLA or MP ai cuh ding mi pawl hna minung hna khi MLA or MP an tling a si ahcun ‘ NLD le USDP party nih a ngeih mi Policy tangah rian an tuan lai. An mah duh ning in Chinram le Chin miphun caah rian an tuan kho lai lo.\nZei he dah an i khat ti a si ahcun ” Kawl Company” pakhat ah rian va tuan men bantuk an si lai. Company ah rian tuan cu mah duh ning in um awk a tha lo. An mah le duh ning paoh in rian an tuan a si ahcun an ” Boss” lei nih nih rian an phuah colh ko hna lai. Cu caah mah le duh ningin rian a tuan khawh lo mi hna MLA or MP hna nih khin Chinram le Chin miphun caah zei bantuk rian le thanchonak hman an mah duh ning in an tuan kho lo ti cu a fiang ngai ngai.\nTahchunhnak ah Kawi Tum hi mi rum pakhat asi hnga ” amah pakhat lawng in a si lo hman ah a hawi le he zong ” Company” an dirh kho. Company hman a ngei kho mi minung nih ” Kawl nih an ngeih Company ah rian tuan ding in fial uh law a duh nenman lai lo. A ruang cu a mah tein company dirh in a kut tangah mi rian lut ter or tuan ter tu a duh deuh lai. A ruang cu amah tein company a dirh ahcun” Boss” a tuan kho.\nCu ve bantuk in CNLD in MLA or MP a tling mi hna minung tu hna nih cun Chinram le Chin miphun caah rian tampi an tuan kho lai. A ruang cu CNLD nih a ngeih mi policy tangah rian an tuan cang lai. Company ngeitu (Boss) an si cang. Mi kut tangah an um ti lai lo. CNLD nih a mah tein a dirh kho lo hman ah a zumh bik mi he hmunkhat ah an dirh ti thiam thiam lai caah (Boss) an si peng ko lai.\nCompany ngeihtu si maw na thiam deuh lai, mi kut tangah rian va tuan dah na thiam deuh lai. Mi kut tangah rian va tuan cu NLD le USDP policy tangah rian tuan ai thiam mi pawl hna khi an si. Company ngeihtu (Boss) cu CNLD policy ning tein rian tuan ai timh mi pawl hna hi an si.\nCatialtu: Salai Bawi Hlei Hu


Khah SAC Ralhrang Nih, Online A Cawlcangmi Vialte Ngiathlainak An Tuah, Ralrin Taktak A Hau – Chintanbo\nKawl ralkap nih tu lio online a cawlcangmi vialte ngiathlainak an tuah i i ralrin u tiah thawngpang le ral rinnak chimh a si. Kawl ralkap nih online a cawlcangmi dihlak ngiathlainak an tuah cang.\nCun misual tiah a ruahmi CDF, PDF le NUG a bawmtu vialte min cazin cu an hmanthlak khua ti bantuk ai chiah i a kawl hna lai tiah ralrinnak an chim chih.Kha na hawi le sinah share ve te. Ralrin nak thawngpang an thanhmi a si.\nThawng dang tal cu I zuam uhsih law. Cazin kan rak update leng mang lai. Zelle: 704 794 7628; 1. Michael Haupi $10000 -2. Tapi & Ceu Mang $ 2000, 3. Kawl Bat $ 2000, 4. Ngun Thang $ 2000, 5. Venus Mawi $ 1000, 6. Cung Hlei Lian Khenglawt $ 2000, 7. Sui Bik Thang $2000, 8. Shiang Kung $2000. Teinak tiang Bawipa thlachuah nan dihlak sin ah I chapchin koseh.\nSAC ralhrang hi a thi mi an tam ngaingai. Nai tan Falam in Hakha kar ah 72 an thi i tampi hma an pu. Nawitlang ah khan 18 hma an pu. Cun tutan i Hakha in Kankaw lam i a kal cuah mah mi hna hi a thi mi an tam ngai. An ivui cawk lo caah an ruak kha inchung ah an pon hna i in kha mei in an duah. Lampi i in kan duah tawn mi khi ruak kan ifim tawn mi asi e tiah ahnu bik a rak zam mi ralhrang senthum pa nih aphuan.\nKawl ralhrang nih CNA le CDF kha an ttih tuk hna caah zan ih lai ah sitlang aihre mi tlang thum le si arang mi tlang hnih an dinh hna. Cu si din a duh lo mi cu an tlaih chih hna i an ban ah an chunh hna. Cu si an din ah cun kan mit zong a ku ti lo.\nkan thil phurh mi zong zei tluk a rih zong ah a rit le a zan kan thei ti lo tiah a hnubik a rak zam mi kawl ralhrang nih a chim. Ralkap drug sithalo pek hi War Crime asi. An moral hi a rawk cikcek tinak asi. Lungfim bu in ral an do ngam, leng an chuak ngam tilo.Helicopter hi akal tawnnak lam in an kan bawh i kan him lai lo tiah an ruah caah a kal tawn lo nak in a hrial tik ah thli a kal ning hoih lo in ttum ai tim i atla mi asi ti asi.Kawl ralhrang sinah hriamnam zuartubik a simi hna,\nUkraine le Russia an i doh ruangah Kawl ralhrang cu hriamnam le zenkuan kongah harnak an ngei cang. Hi lio caan thengah faktaktakin an i kah hi Pathian khuakhan a si ko lai. Mirawngrol ram veve an si ko cu.Saupi ikah hna seh law a tha tuk lai ka tinak sau ngai ve cang. Thil a phan cangmi na kan theihter i ka lung hmui ngai. Midang nakin Pathian a theideuh pawl nih cukha bangia an ti lai dahkaw. Phaisa ngahnak a si poh ahcun zeipoh a tuahmi ram an si hna cu.\nPutin le Oligarch tlawmte cu an rum nain Russia Cozah le mipi cu zei huaha an si lo cu. Israel tang rih ruah e Iran nih kap ve seh law tha na ti maw? Lai mi le Israel ti phun hla um ngai kha aw! Israel le Iran hi Kawl ralhrang i vuankuai a ule an si ve hrim ko.An pahnih in an cei i paisa tampi an herh lai. An ngeihmi poh an zuar than sual lai ti cu phan awk a um hrim ve. Tu lio hna ah Russia hi s der ngai cang ti hi zumh a um ngai cang. Asi tak tak ahcun a thatuk hnga. lam pakhat fawite in an kawl than khawh hnga maw ti\nthinphang a um pah ve ngai. Mah kha ka ruah bak ve mi a rak si, hi hna ram hnih an diah ahcun kawlram ah an lu an rak mer te lai ti ka ruat ngai.Helicopter voi tam tuk a zuang cang i a tla bal lo! Cheukhat pawl, Tilawng zong lam ngei, Vanlawng zong lam a ngei. Helicopter zong Lam angei ti athei lo nan rak um rih. Mit cun hmuh awk tha hlah kaw. Tutan Hakha lei arak zuangmi Helicoper kha alam ah CDF nih an bawh caah a hrial nak ah aa hlawnh mi asi tikha rak thei cang uh.\nTheih lo hngal lo zong cu mah duh cu si hoi lo i nain a hung fianh i a tlamtling ngai. Meithal zunkhat hmanh hmang lo in hi bantuk thil a caan cu hun i lawmh len ding a si bak ko. Kan Laitlang a dawh tuk, a tha tuk ee, hun ti lengmang mi hi a tling ko hih.Terrorists pawl an lam a tluan ti lo ding a fiannak a si. Meithal tlamtling ngai in kan van i ngeih hin cun “a ma le phaya phaya” ti in an tli dih te lai. Chin miphun hi Pathian nung umpi mi le thluachuah mi kan sinak hi a lang thluahmah lai. Teitu lawng hlah, hruaitu zong Bawipa thawngin kan si lai.\nHelicopter voi tam tuk a zuang cang i a tla bal lo. Tutan a tlakmi zoh tik ah ruang a ngei. Mah cucu kan ralkap pawl a zenh hna ca ah a si ko. Tha Tein Hlat Tikah Farkung Cu Sidawh Si Lo! Tuzing 29 March2022, i Chinram khualipi Hakha, Cawbuk pawngah, Ralhrang Helicopter a tla mi kha farkung i pah sual ruangah a tla mi sidawh si lo.aHi pawngkam um pakhat nih a ka chimh ningah, Kan pasalttha hna nih an hlemh hnu ah tthitha in a zuang kho ti lo, cucaah a tubantuk in farkung zong hrial kho ti lo in a pah chih i a tlaaknak cu a si ko e, a ti ko hi teh.\nFarkung e, Cu e Kha e, Kanmah e ti len hlah ulaw. Bawipa kan Sinah a um ti tu zum deuh ulaw. Hi nak thil lianngan a ra chin lengmang lai. Kan thazaang kan chuah rup in Bawipa nih a kan bawmh ve ko lai. Bawipa nih a kan tuah piakmi ti zum ko uu.Pathian Umpi nak tiko usih Kan thingram tiang nih Arak doh hna le Lung a hmuituk ai. A Nung Pathian kansin I a um hi kan Biakinn kan ngeihchiah a khang tu ralhrang nih hmu tong chin lang mang ko hna seh. Chinmi nihsawh, zawmhtaih ngamding an si lo an lei tang tu a um ti theifiang cang hna seh.\nNihin zing Hakha ah a tlami Helicopter. Chin ramkulh, Hakha khua ah zing sml 9:30am hrawng ah a rak lutmi Helicopter cu Cawbuk sang chakhlei tlang lonh ah thingkung aa pah i a tla tiah theih a si.Minmin tlang timi Thawng Kian inn pawng tlang ah thingkung aa pah i a tla. Helicopter pi cu vawlei ah a rak bawk ko. Lam in hmuh khawh a si ko. Ralkap le palik tampi nih an tawlrel lio a si” tiah mit in a hmumi nih The Chinland Post ah a chim.\nHelicopter a phak tlawmpal in Hakha khuachung pyidawta market hmai le hmundang ah ralkap pawl nih hmunhma an lak tiah theih a si.Hakha ah Council ralhraang helicopter a tla, minung panga hma an pu. Tu zing suimilaam 9:30 hrawng ah Hakha khua, Cawbuk chak Minmin tlang ah Council helicopter a tla i minung panga hma an pu tiah kan theih. Helicopter cu, Rungtlang ralhraang battalion No. 266 ah tum aa timh mi a si. A tum lio ah thli a hraan tuk ca ah a lu taw aa mer, faarkung ah a mei aa suk ca ah a tlaknak a si tiah kan theih.\nSAC Ralhrang Hna,Nih Cun,Tinam Khua Inn 11 SAC Ralhrang Nih An Khangh, Dih Tiah Theih A Si,Khuami 700 Hrawng Hna Cu.


Thantlang Cu Ralhrang Hih Khanghdih law law an Timh Cang Ruah Hi Ta\nMain Editor November 9, 2021 Leave a Comment on Thantlang Cu Ralhrang Hih Khanghdih law law an Timh Cang Ruah Hi Ta\nAtu hi a voi 4nak inn a kaang asi cang i atu hi akangh cuahmah than; Thantlang ah Ralhrang nihba voi 4nak inn an khangh i a kaang cuahmah than, inn zeizat a kaang ti cu hngalh khawh a si rih lo. A kanghnak hi Seihpiozi sang Hai Mang Nunzia Remhnak Hall lei deuh ah khin si dawh a si. Atu 9:20 PM tiang. a kangh ning zoh tik ah inn 2 hrawng si dawh a si,” tiah a langtlang in a hmu mi pakhat nih The Hakha Times ah a chim.\nHakha GTI pawng Kahdohnak ah SAC Palik 7 Thi tiah CNF nih Chim Nihin (Nov. 9) zinglei sml. 6:00 ah Hakha GTI pawng ah hmun a khuarmi SAC ralhrang palik pawl cu CNA le CDF nih an kah hna i, palik 7 an thi, tiah CNF chimnak nawlngei Salai Htet Ni nih a chim. Minung 7 an thi. Naitan Falam in a rak kaimi SAC ralhrang lak ah aa telmi palik pawl an si. CDF le CNA nih zinglei sml. 6:00, an hmai an i phiah lio ah kan kah hna, tiah Salai Htet Ni nih People’s Spring sin ah a chim. A hmai aa phiah liomi SAC ralhrang palik pawl an kah dih hna hnu ah CDF le CNA ralkap pawl cu an umnak hmun lei ah him tein an kir kho tthan, tiah a chim chap.\n\_Cun Nihin November 9 zaanlei 6:15 PM hrawng ahkahn Matupi in Mindat lei ah Kawl ralhrang pawl motor 70 hrawng in an kal. Lampi ah CDF-Mindat nih an rak phomh hna i a thi mi zat le hliamh mi zat belte a finag rih lo. Credit the hakha times\nShare Cio Uh Hakha Le Sakta Karlak Ah Dalaan Nganpi Aum Hih →\n← Rezua Police Station In Ranksang Tlai Minung 2 Cu Zotung CDF Sinah An I Fon


July 10-Ah Singapore Thimnak An Ngei Lai – Chin 11 News\nJuly 10-Ah Singapore Thimnak An Ngei Lai\nSingapore priminister Lee Hsien Loong nih July 10 -ah kan ram thimnak kan nei lai tiah a chim. PM Lee nih a chim ning ah cun nihnihni ah khan President Halimah Yacob nih Parliament theih in, Write of Election asi lai tiah a chim. National day caah june 30 a chuah cucu President nih a pawmpi tiah thawngtheih a si.\nLee nih cun hi thimnak hi rampi caah a biapi tuk tiah a chim, Covid-19 zawtnak karah a bik in khua fak deuh in kan ruat hau tiah a chim. Cozah thar nih Singapore mipi caah biakam nak poi mawh taktak chuah a hau lai tiah a ti, thim nak buaipi ding in thil tam pi timh tuah cuahmah a si i, zawtnak kong ah siseh, economy le rian tuan ding a um colh cang lai tiah a ti.\nZawtnak ruagah mipi hna vote ningcang le party campign tuah ning dan pawl tha tein khua kan khan ko tiah a chim. Him te le tluang te in kal pi khawh kan i zuam ko lai i, Social distancing phung zulh a hau caah thim nak caah hmunkhat pi i um a si kho lo.


Pathian nak in CCTV attih deuh mi nu – Hakha Cherry\nPathian nak in CCTV attih deuh mi nu\nAalu hmun ah ai hlawh mi nu cu aci caah an chiah mi Supervisor nih tongh lo ding ati mi aum , cucu amit a thi ngai ko rua hih! hawi hnu ah ai den ter i afir, athaizingka ah an boss pa nih Aziah nizan ah aluu ci lak loding ka ti mi na laak tiah ahal, ka laloh tiah ai pheh, na lak le laak lo zeidah nai kam tiah ahal, ka lak ka lak ah cun zeipoh kaikam, PATHIAN zong nih atheih ko, kala lo rengreng ati daih..An boss pa nih CCTV khi na hmu maw,? avan ti zeiee!! CCTV e,, aw .. Pum nga te lawng dawh ka lak ko cuh Bosss Sorry la… ati daih..\nPathian hmai ah ai pheh nain CCTV hmai ah ai pheh kho lo mi ko alo. Pathian sinah i pheh cu apoi lo ah heichiah , CCTV hmai ah cun ai phuan diam ko. AA LU pum nga kha Suitlang sisehlaw a fir hmanh ah Fir phu bak asi kan hei ti ciao ko hnga nain mu kkkkkkkk.Credit-Hniang Tha Ceu\nAdang relrih:Voi zakhat chim zongah angai phun kan si rua loh. Hitluk Kawlram ah eiawk hmanh ngeiloin ramlak ah banluang khehchom in rawlttam tihal khuasa mi hna an um lio ah hin Ramdang khuasa pawl nan eidin mi rawl thawthaw hna hi cu Fb Live thlah le Profile , history tbk zongah hin khua na tuaktaan pah koahcun nan thlah lo ding asi nain nan tuah peng ko. A ei ballo le ading ballo ko alo mi kan tam hih!!\nRawl zuar mi na siahcun post ding , rawlchuan thiam na siahcun achuan ning cang kha mipi caah post ding asi fawn ko.. tuaktaan ngai rih kan hau ko eh. Credit-Hniang Tha Ceu\nSahrang SAC nih Bible cang an lakmi hi khuaruahhar ngai si\nKawlram buainak hi zapi hmuh cio ning ahcun aa thokka lawng a si rih ti cio si bang,a bikin Chinram kongah


NLD: Kum 2020 Ithim Nak Ah Kan Thin A Phanglo Teinak Cu Kan Duh Le Duhlo A Si Ko Cang — Salai Ephraim Thawngpang\nNLD: Kum 2020 Ithim Nak Ah Kan Thin A Phanglo Teinak Cu Kan Duh Le Duhlo A Si Ko Cang\nA ra lai mi 2020 kawlram ithim nak ah kan nih cu pakhat hmanh kan thin a phanglo.cun, tei nak cu kan duh le duhlo a si ko cang.tei nak hmuh nak ding caah a herhmi thil vialte hna cu timhcia kan si cang tiah National League For Democracy NLD central committee chungtel U Aung Kyi Nyunt nih a chim.\nNational League For Democracy (NLD) central committee sungtel U Aung Kyi Nyunt nih hi tibantuk in bia a chim hi Sep 22 ah khan Yangon ramt’hen NLD zungah pi ah NLD second central committee hruaitu pawl hna ton biaruahnak an ngei i cu ton biaruahnak an tuah lio ah cun kum 2020 rampi ithim nak dingah timhcia nak an ngeih chungmi hna le an cawlcangh nak zei maw zat an zoh hnu ah hi bia hi a chim mi a si.\nCun,a tu ah NLD cozah cu party dangdang hruaitu hna le mipi zei maw zat hna nih cun an kan dohkalh i,kar hlang kho lo dingin mi tampi nih rian an t’uan cuahmah ko.asinain NLD a dohkalh tu hna cu kan nih NLD hruaitu hna nih cun pakhat hmanh leh kan tim hna lo pin ah an mah a kan dohtu hna bantuk in an cungah zei hmanh tuah le lehrulh kan tim hna lo tiah a chim.\nNLD a kan dohtu hna hi an kan doh ning bantuk in kan doh hna lo pin ah an kan huat ning bantuk in kan nih NLD nih cun kan hua hna lo i,hmai lei zongah an cungah lehrulh kan i tim fawn lo.cucaah cun teinak cu kan mah ta ah kan i ruah ko cang.zeicatiah NLD nih cun a kan dohtu hna hi kan hriamnam t’ha bik ah kan i ruah.cun,NLD nih hi ton biaruahnak an tuah ni ah hin bichan mi phun 5 an nei pin ah rian t’uan ding phung 3 zong biachahnak an tuah.asinain cu biachahnak an tuah mi hna cu 2020 ithimnak i tei nak an hmuh hnu ah tuah t’uan dingmi an si tiah a chim.\nTagged NLD: Kum 2020 Ithim Nak Ah Kan Thin A Phanglo Teinak Cu Kan Duh Le Duhlo A Si Ko Cang\nKan CHIN State Hluatdaw Ah Kan Chin Miphun Lawngte An Si Dih Ko Ti Awk A Si →\n← Israel President Reuven Rivlin Nih Prime Minister Party Aiawh In Party Dang Hruiatu Biaruahnak A Ngei A Mak Ngai


Khah Misual Pa Min Aung Haling Cu A Mah Kut Tang Lila Nih An Doh Ve Cang Ko La Hi Ta – Chintanbo\ndikmi lam lei ah fonh a duhmi SAC ralkap le palik hna nih hriamthil he CDM nan tuah ahcun sing 30 laksawng pek leng ah,kan in runven hna lai tiah Shan ramkulh chaklei no.1008 battalion nih May 26 ah an thanh.Tuanbia caah ngeihchih a umlonak ding caah caantha hman thiam tiah an thanhmi ah cun an langhter.\nCu ruangah kanmah no.1008 battalion sin ah ra uh law kan in huhphenh hna lai. Ramdang kal nan duh zongah mipi nih kan in bawmh hna lai. Nan hriamthil pakhatkhat rak i put uh law a silo ah nan hriamthil chiahnak sakhan meikhangh ti bantuk zong rak tuah ko uh tiah no.1008 battalion nih an thanhmi ah an langhter.\nRel chap Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah. NUG zong nih Bond a zuar i kumhnih ca long in a zuar. Kumhnih ahcun atu lio dohnak hi kan tei lai an ti ti khawh a si.\nTlangcung mi le kawlrawn mi minsak he aa lo lem lo. A ruang cu theih a si ve lo. Zeitindah a si? Amah a min Aungsan kha min hmai ah a sak a benh hmasa lehlam dih hna. Tahchunhnak – Aung San Oo, Aungsan Suu Kyi tbt . Midang thluak le min pek he i lo sehlaw Suu Kyi Aungsan ti a si hnga cu mu.


President Trump Nih Iran A Kahnak Konglam Ah A Lawmh Pitu An Tamtuk – FIAKFAIROCK\nPresident Trump Nih Iran A Kahnak Konglam Ah A Lawmh Pitu An Tamtuk\nIRGC Commander Gen.Qassem Soleimani thahnak konglam he pehtlaih in, US President Trump cu a lawmhpitu le afaktuk mi an tamtuk ko tiah theih asi. sihmanhsehlaw hi lio ah hin,Iran cu, a thinhungtuk ko ti si ve .Russia nih cun Iran cu,a zaangfahnak le a tawrhpinak bia a chim ve cang tiah theih a si.cu lio ah cun, Nancy Pelosi nih cun Congress nawl lo in, a kahnak le hi nih hin, Middle East ram chung ah buainak tamtuk a chuah pi lai tiah a sik len ve ti si hawi .\nSihmanhsehlaw, Republican Lawmakers hna nih cun, President Trump nih Iran Revolutionary Guard Commander Qassem Soleimani thah dingin nawl a peknak le a hlawh tlinnak cu thil lawm umtuk mi asi tiah an chim ve cang.House Republican Kevin McCarthy nih cun, President Trump nih hin, Vawleicung hmaiah US tthawnnak le US a kap mi hna lakah a nepbik lo mi a si zia, a langh ter tiah a chim ve. Senator Lindsey Graham nih cun, Wow American akap mi hna nih , lawm man an hmuh mi cu, a menmen asi ttung lo e a ti ve ti si.\nFormer National Security Advisor and United States Ambassador to the United Nations,John Bolton , nih Twitter leiah a poast miah cun, Iran General Qassem Soleimani hi, nuaibo kani timhnak a sautuk cang mi asi i,Iran caah cun,an ralkap hna umnak hmunpi pakhat a cim cang tinak asi tiin a a twitter ah cun a ttial ve i, ralhrang hna phukhat cu kan tei cang hna tinak asi cang tiah a ttial chih ti si.\nSenator Tom Cotton Republican from Arkansas zong nih a twitter ah cun Iran General Qassem Soleimani cu a phutawk a tawn mi asi tiah a twitter ah cun a langh ter ve ti si fawn. Democrats lei hna nih cun zeihmanh an chim lo i, Trump nih thil ttha a tuah mi pohpoh ah cun zeibia hmanh an chim duh lo i, dai tein an um dih ko ti si.\nBreaking news : Nikhat Ah Banhla Pumhnih Na Ei Ah Cun Coronavirus Cu A Thah Khawh (+Video)\nCoronavirus hrik a damh khotu sii Australia Scientist nih an ser khawh cang\nA Cu Ngai Cu Aw Pa Ai Hmuh Lo I Zil A Hman Ruang Ah Sizung A Phan\nC. Ronaldo Cu Coronavirus Positive A Ngei Ko Tiah Mipi Nih An Ruah Cang


Baibal Tuanbia: Zeicah An Inn An Sungh - Jehovah Tehte Hna Web Site\nA tu cu zeidah a cang ti kha zohhmanh u. Aa dawh ngaimi dum chung in Adam le Evi cu ṭhawl an si cang. Zeicahdah ti nan hngal maw?\nA ṭha lomi thil pakhat an rak tuah caah a si. Cucaah Jehovah nih annih cu dan a tat hna. Adam le Evi cu zei a ṭha lomi thil dah an tuah nan hngal maw?\nPathian nih tuah hlah u a timi hna kha an rak tuah. Dum chung i thingthei hna kha Pathian nih nan ei khawh ko a rak ti hna. Sihmanhsehlaw thingkung pakhat a thei kha cu nan ei lai lo, nan ei ahcun nan thi lai tiah a rak ti hna. Cu thingkung cu Pathian nih amah caah a rak chiah. Midang ta a simi thil cu lak awk a si lo ti cu kan hngalh dih, a si lo maw? Cucaah zeidah a rak cang?\nNikhat cu Evi dum chung i amah lawng in a um lio ah rul pakhat nih a sin ah bia a rak chim. Ruat hmanh u! Pathian nih ei hlah u a timi thingthei kha ei awkah Evi kha a rak chimh. Rul kha Jehovah nih a rak ser lio ahcun bia chim kho ding in a rak ser lo. Cucaah mi dang pakhatkhat nih rul cu bia chim kho ding in an rak tuahmi a si lai ti cu a fiang ko. Ahonihdah a rak tuah hnga?\nAdam cu a rak si lo. Cucaah amah cu Jehovah nih vawlei a ser hlan pi i a rak ser cangmi hna lak in pakhatkhat a si ko lai. Annih cu vancungmi an si i, kan mit in kan hmu kho hna lo. Hi vancungmi pakhat cu a ruam a rak kai ngaite. Amah nihcun Pathian bantuk in uktu bawi si ning ti a rak duh. Culeng ah minung nih Jehovah a bia an ngaih can ah amah bia tu kha ka ngai hna seh ti a rak duh. Amah cu rul a rak holhtertu vancungmi cu a rak si.\nHi vancungmi nih Evi cu a rak hlen khawh. Khi thingthei kha na ei ahcun Pathian bantuk na si lai tiah Evi kha a chimh tik ah a rak zumh colh ko. Cucaah a rak ei ai; cun Adam zong nih a rak ei ve. Adam le Evi nih hi bantuk lam in Pathian bia kha an rak ngai lo. Cucaah aa dawh ngaimi dum, an inn cu an rak sung.\nSihmanhsehlaw ni khatkhat ah Pathian nih vawlei dihlak cu Eden dum bang in aa dawh ngaimi hmun ah a canter ṭhan hrimhrim lai. Cubantuk in canternak ahcun nannih zong zeitindah nan i tel khawh ve lai ti mi cu hmailei kan i ruah ṭhan te lai. Atu cu Adam le Evi cu zeitindah an rak um ti kha zoh hmasa u sih.\nGenesis 2:16,17; 3:1-13, 24; Biathlam 12:9.\nHmanthlak chung i Adam le Evi cu zeidah an can?\nZeicah Pathian nih dan a tat hna?\nRul nih Evi kha zeidah a rak chimh?\nEvi chawnh dingah rul kha aho nih dah a holhter?\nZeiruangah Adam le Evi nih an inn Paradis kha an rak sungh?\nGenesis 2:16, 17 le 3:1-13, 24 rel.\nRulhreu nih Evi bia a halmi in Jehovah kongah a hmaan loin zeitindah a kan ruahter? (Gen. 3:1-5; 1 Johan 5:3)\nEvi cu kan caah zohchunhawk ralrinnak zeitindah a si? (Fil. 4:8; Jeim 1:14, 15; 1 Johan 2:16)\nAdam le Evi nih an tuahsernak ruangah an hmuhmi ṭuanvo kha zeiti lam in dah an tlinh lo? (Gen. 3:12, 13)\nEden dum nichuahlei kam ah Jehovah nawlngeihnak kha cherubim hna nih zeitindah an rak dirpi? (Gen. 3:24)\nBiathlam 12:9 rel.\nVawlei mi hna kha Pathian uknak tangin a pialter hnanak ah zeitluk in dah Satan a hlawh a tlin? (1 Johan 5:19)


Pi Ngun Caan Nih CNF/A Caah $1000 A Thawh! – The Cherry Par\nPi Ngun Caan Nih CNF/A Caah $1000 A Thawh!\nNovember 23, 2021 November 23, 2021 Cherry News\nWestern Australia ah Nu bik ah kan i zohmi Pi Ngun Caan (Halkha Khuahlun ) nih CNF/A, caah $1000 a thawh. Aunty Ngun hi Halkha, Thantlang lakah a hmasabik Australia a phanmi si.(1994) ah Australia phan cang.\nA chimmi cu Chinmi nih CNF/A, hi pakhat nak ah kan chiah hna ding si, anmah an tthawn lawngah “MAH” Ralhraang hi Kan tei lai ti. A dik tuk.\nHi hnu zawngah ka zuam rih lai ti, lawmh um tuk hringhran.Bawipa nih “Aunty Ngun ” hi Kan Miphun caah hmang chin ko seh. Upatnak kan pek. Lawmh a um tuk ee Bawipa tunih thinlung taksa thlarau dam he lam hruai chin ko seh.\nHakha Nih Tukum Christmas Tuah An Timh Lonak Kong Ah Saya Hrang Zel Nih A Hmuh Ning A Tial Mi. A tawinak in, ka hna a tla lo. Christmas cu a lawm mi vawlei nakin har a tong mi vawlei ca ah a sunglawi deuh. A tlu mi le harfahnak nih a ṭem mi vawlei kha luat ter le nunnak duhdim pek awk ah Fapa Parthian nih a rat hnawhnak conglawmhnak ni a si.\nVawlei ralpi I & II lio ah aa ral mi ralkap pawl hmanh nih Christmas cu an hmang rak ṭi. An ralbawi nih an kah ter hna hmanh ah an nawl an rak zul hna lo. Cu bantuk a sunglawi mi tuanbia cu sermon bawmtu le ngaih nuam hrawnghrang men an si lo.\nChristmas hi PUAI a si bel lo. Khi ni ah khin biak inn chung theng ah ipumh awk a si ka ti lo. Inn leng le tual ah ipumhnak tuah khawh a si ko. PUAI tuah in kan tuah tawn ca ah puai ah kan rel beh rua.\nHCMF nih lang hngan in Christmas conglawmh lo ding ah a cherhchan mi a ruang cu kan Unau khua Than Tlang tonmi sunghnak le ngaihchiatnak a si. Kan ngaih chiat pi tuk hna. Nain, Christmas pumhnak cancel in kan ngaihchiat pinak langh ter cu a hmaan lo. Lam dang dang in langhter khawh a si ko.\nChim chun awk ah, Christmas ni pumhnak ah Than Tlang bawmhnak ca ah special thawh lawm kholhnak tuah. Cu bantuk TUAHNAK in ngaih chiatnak langhter cu TUAH LONAK in langhter nakin a sunglawi deuh. Ka lung a tling lo nain HCMF nih bia khiah mi cu upat awk a si ko.\nSUDAN GENERAL NIH MIPI COZAH PM SINAH NAWLNEIHNAK A PEK THA’N HNA.(Myanmar General nih teh a tuah kho lai maw!). Myanmar Ralkap pawl nih Anna an ting hnu’ah Africa i Sudan ramah General Abdel Fattah al-Burhan hruaimi Ralkap nih Mipi Cozah Prime Minister Abdalla Ham dok ,Ministers pawl le Party hruaitu hna cu October 25,2021 ah tlaih in Innthong a thlak dih hna.\nSudan le Myanmar hi an i lonak tampi a um.Sudan ramah Miphun tenau( Taingyinta) 56 leng an um ve i Hutou Miphun lian Muslim71%,Christian20% hrawng le Jewish 6% le adang dang pawl an um ve. Tu hlaanah khan ralbawi hlun Detectorship Omar al-Bashir nih Kum saupi a uk hna hnu’ah Kum 2019 ah khan Mipi le Ralkap tangti nih an tei i Democracy Cozah dothlenak an tuah khawh.\nRalkap Cozah dohtu NUG/PDF le Ralkap lei zong nih pakhat le pakhat karlakah i thahnawn nak hrial ve ve in Cabuai cungah remnak le daihnak an tuah hrim hrim a hau lai. Mipi ca’ah cun khat lei khat lei hi Mithahnawn (Terrorism) bantuk ve ve ah an cang sual lai ti hi thinphang awk ngai ngai asi cang. Myanmar ah i dohnak le i thahnawnnak nih zeihmanh thathnemhnak a chuahpi lo i Ram le Mipi an dawt tak takmi an si’ah cun an ruahnak hi thumh ve ve in kan Mipi cungah harnak le aihramnak pe ti lo’in 2022- 23 ah cun Myanmar ah remnak le daihnak a um khawhnak dingin Mipi kan dihlak te’in mah le Pathian sin cio ah thlacamnak nei hna usih. Credit: MC Biklian\n← Khualtlawng Diary: Thantlang ka chuahtaknak thla hnih a si cang!\nLunglawmhnak A Sang Taktak! →


HITLUK A FIANG CANG MI HI CU, TRUMP NIH ATEI KO LAI, ZOHCIO UH – The Chinlung Post\nUS Thimnak Aa Thuimi State (6) ah Mee Umtuning (1) Nevada Biden nih mee (33,000) in teinak a hmuh. Sihmanhsehlaw Nevada ah address um lomi mee (8,000), pingpalo address asiloah dawr address aa tialmi mee (15,000), address aa thlengmi asiloah state dang ah aa thial cangmi mee (2,468), a thi cangmi mee (15,000), state (hmun) dang in a rami mee (20,000), cakuat zung alan um lomi mee (6,000), mee voi hnih a thlami (42,000) an um.\nMee deu a tam bik nak state a si. Biaceihnak zung ah an chuahpi lio a si. State phungsertu hna hi Republican lei lawngte an si caah Trump lei nih teinak an hmuh lai tiah zumh a si. Pahnihnak, Pennsylvania, Biden nih mee (81,000) in teinak a hmuh. Sihmanhsehlaw mee deu (121,000) a um. Cun thimnak ni (Nov. 3) hnu ah mee thlak ni ni (3) an sautermi hi phunghram he aa kalh. Supreme Court nih bia a ceih cang lai.\nPathumnak Wisconsin, Biden nih mee (20,000) in teinak a hmuh. Sihmanhsehlaw mee deu (200,000) a um. Palinak, Arizona: Biden nih mee (10,000) in teinak a hmuh. Sihmanhsehlaw mee deu (300,000) a um. Mee firmi a tam caah Maricopa county ah mee relnak seh chung i cazin cu audit an tuah lio a si. (5) Michigan Biden nih mee (154,000) in teinak a hmuh. Sihmanhsehlaw mee deu (300,000) a um.\nKAWLRAM THIMNAK KONGAH RALKAP AN HOLH CANG, THINPHANG SI KO


Ralkap Nurse Si A Duhnak Chunmang Tlinhchuahnak Caah Kum 80 A Si Hnu In Sianginn A Kai Thanmi Tarnu – THE CHINLAND POST\nRalkap Nurse Si A Duhnak Chunmang Tlinhchuahnak Caah Kum 80 A Si Hnu In Sianginn A Kai Thanmi Tarnu\nCity Hunter| 2018 April 5| A ngakchiat lio ah sianginn thathi kai kho lo in aa phuakmi Salvacion Nanay Sally Flores Nacario timi kum 80 Philippine tarnu pakhat cu a chunmang ralkap zohkhenhtu nurse pakhat si a duhnak tlinhchuahnak ding ah a tar hnu pi ah sianginn a kai than.\nKum 80 a tling cangmi Philippine pitar hi fa 10 a ngei nain a fale 6 lawng an nung cang. A kum a upa tuk ko cang nain a chunmang saduhthah lam zulh ding in biakhiahnak aa tuah than. Hi ruang ah midang vialte zong chunmang saduhthah rianthawk le tlinternak ding ah kum ngakchiat le kum upat a um lo timi a hun hngalhter cio hna.\nKum 80 tarnu hi Philippine ram, Metro Manila, Makati khua ah a ummi Fort Bonifacio siangsangrun ah grade 11 (kumkhatnak) a kai cuahmah liopi a si. Tarnu hi a kumkhua a upat cang ruang ah thate in lam zong a kal kho tuk ti lo nain a zawhfah caan dah ti lo paoh cu sianginn kai a bau bal rih lo.\nHi tarnu hi siangsangrun a kumthumnak ah sianginn kai a rak i phuak i fa a ngeih tik zong ah sianginn kai kho lo in a fale zohkhenhnak le cawmnak ding ah a caan vialte a pek dih.\nAsinain a fale an tlah dih hnu le chungkhar cio he khua an sak cio dih hnu ah atu bantuk in chunmang a rak manhmi a saduhthah tlinhchuahnak ding caah sianginn kai aa thawk than hi a si. Kum 60 tluk a hnu ko cang nain tarnu nih a chunmang manhmi saduhthah cu a thlah lo caah upatnak an pek i an thangthat cio tiah theih a si.\nCredit: Buzzy, Buzz Myanmar\nPrevious Hringtu Nu Daithlan Ruang Ah Ke Pathum He A Chuakmi Ngakchia (video file)\nNext Na Duh Lo Mi Tlangval Nih An Helh Tik Ah Zeitindah Na Al Lai


A voi 4nak CYO Cup An Chuih Cuahmah – THE CHINLAND POST\nA voi 4nak CYO Cup An Chuih Cuahmah\nCYO Cup Hakha/TCP\nSalai CungCung|2020 January 20| A voi 4nak Hakha CYO Cup pumpuluh chuih zuamnak cu January 20 in an thawk i January 28 tiang an chuih cuahmah tiah thawng kan theih.\n“Tu kum a voi 4nak CYO Cup pumpululh chuih zuamnak ah a lut kho mi hi team 12 an si. Kan mah kan i timh ning ah cun an tam ngai. A ruang cu kum dang nak in tu kum ah kan kuah deuh, hlan ah cun CYO constitution ning in sang pa 8 le pengtlang pathum lawng kan i timh. A sinain tu kum cu a chuih duh mi pengtlang tete an um tik ah ( pengtlang ah Hakha um Zophei,Mara, University Students) pawl tete kha tel a duh mi an um caah meeting kan tuah i zapi cohlan si ko seh tiah biachahnak kan ngei. Nain tu kum ah hin sawm mi chung ah aa tel kho lo mi team pawl cu, CCU, Hakha College, GTI, Mar,Lautu an si. Hmailei ah cun aa tel kho lomi team pawl zeitin an i tel khawh ve lai ti in kan zuam piak hna lai” tiah CYO President Salai Van Cin Thang nih The Chinland Post ah a chim.\n“CYO Cup hi zapi nih thazaang pek cio ding in kan sawm hna. A ruang cu CYO kan rian tuannak ah hin zapi kan i tel khawhnak lam pakhat zong a si fawn. CYO nih kan i timh mi le kan ruahnak cu kan miphun caah le kan mino hna zeitin kan I funton khawh lai ti hi a si , cun zeitin dah kan ram caah rian kan tuan khawh lai ti hi kan ruah mi cu a si. CYO Cup lawng ah si lo in CYO kan rian tuannak zapi tein thazaang rak kan pek cio uh ti sawm kan duh hna” tiah CYO president nih a chim chap.\nHi avoi 4nak CYO Cup pumpululh chuih zuamnak ah luh man hi team khat ah Kyats 50000 a si. Pakhatnak laksawng ah Sing 7 le Trophy, pahnihnak laksawng ah Sing 2, pathumnak um ti lai lo. Best player pawl caah trophy pek an si lai. A voi 3nak CYO Cup Champion cu Hakha Khuathar an si tiah kan theih.+++\nTags: CYO, CYO Cup, CYO Hakha\nPrevious ပညာေရးဆရာ/ဆရာမမ်ား ဟားခါးျမိဳ႕တြင္ ဆႏၵေဖာ္ထုတ္မည္| ပညာရေးဆရာ/ဆရာမများ ဟားခါးမြို့တွင် ဆန္ဒဖော်ထုတ်မည်\nNext SKAT Motor Nih Inn A Pah, Minung Pakhat Sii-Inn A Phan


Hakha ah coronavirus a ngei mi an hmuh mi kha khuaruahhar bak si, mah zat zat hi zeitindah si kho ning?\nHakha quarantine ah coronavirus a ngei mi cungah thil a cang mi hi khuaruahhar bak a si. atangah fiangtein na rel hlan ah na fiangnak ding caah ka vun langter hmasalai\nMarch 20 ah China in a vun zuang i, Zanlei ah Yangon a rak phan. Cun April ni 29 ah mah zawtnak hi a ngei tiah thei a si. March 20 in April ni 29 cu ni 40 bak a rau cang tinak a si. Mah zawtnak hi China ah a um lio ah a ngei lai ti afiang, a ruang cu March 20 hrawng ah cun kawlram ah mah zawtnak a ngei mi hna hi pakhat pahnih hrawng lawng an si. Cucaah China ah a um lio ah mah zawtnak hi a ngei cang lai ti kha zum bik a si. Cuti a si ah cun April ni 29 ah a zawtnak hi hmuh a si caah Ni 40 hnuah mah zawtnak hi a lang tinak si. Mah bantuk a si ah cun quarantine zong hi a caan sauter a hau lai tinak si.\nTlingtein thil sining vun rel chap law a fiang deuh lai… Hakha khualipi ah coronavirus a ngei mi an um cang caah ralrin tein um i zuam hna u sih. Ralrin hi mah zawtnak in i vennak lam pakhat a um mi long a si cang caah. April 29 ah Hakha khualipi ah China in ara mi nu kum 18 a si lio mi cu coronavirus zawtnak a ngei caah siizungah chia a si. Amah hi Tiphul khua a si i China ah rian ttuan in a um mi a si.\nMarch 20 ah China in Yangon ah a ra, March 25 ah Kalay a phan. Kalay ah caan saupi a um hnuah April 6 ah Hakha a lut. Hakha ah caan saupi a um hnuah ah a umnak Tiphul ah a kal. A khua Tiphul a phan bak in Tiphul khua Bawi le zumnak lei ah rian ttuantu lei nih Hakha ah rian ttuantu hna an theihter. Cun Hakha ah quarantine ah chia ding in a ra.\nHakha, Na-Ta-La saku, quarantine ah hin April 16 thawk in a um. Hakha Quarantine ah hin minung 13 an um i, mah hnuah atu bantuk in coronavirus a zawtnak hi hmuh a si. Hakha Quarantine chianak ah a um ve mi minung 7 zong mah zawtnak hi an ngei maw ngei lo test tuah an si i, natein an ngei lo tiah fiangternak tuah a si. Kalay in a ra lio ah motor a kai ve mi hna, Hakha ah ni zeizatdah a um, A umnak khua ah a umti mi hna vialte atu hi dothlatnak tuah lio a si. tiah Social Affairs Minister Pu Pau Lun Min Thang nih a chim\nBe the first to comment on "Hakha ah coronavirus a ngei mi an hmuh mi kha khuaruahhar bak si, mah zat zat hi zeitindah si kho ning?"


Theih Herh Bak Mi. Australia Citizen Soknak Kong Thawng Thanhnak – Lai Lungrawn Post\nAustralia Citizen Soknak Kong Thawng Thanhnak: Sanetor Dean Smith nih Citizen soknak kong ah cozah sin ah a kan chimhpiak hnu in tu thla chung ah Chinmi minung (10)cu interview an auh hna ii minung (2)cu reject an tuah hna. Adang minung (8) cu tlamtling tein an cohlan hna.\nAustralia Cozah Citizen lei nawlngeitu hna le Sanetor Dean Smith le Perth Khua um Chin miphun dih lak hna he August thla chung ah Citizen soknak kong he pehtlaiin meeting tuahnak kan ngei lai tiah thawng kan thanh hna. Renny Ceu Lian Mang Chairman- Australia Chin Federation\nRelchih>>>>>Australia Citizen Sok Nak Kong Le Chungkhar Unau Auh Nak A Tuah Mi Hna Caah Thawng Thanh Nak. Australia Department of Home Affairs nih meeting a kan sawm i nizan ah cozah lei tuanvo nei mi minung pathum hna he tonbia ruah nak kan ngei kho. COVID-19 zawt nak he pehtleih in thawng thanh nak kan tuah mi tlamtling tein nan community cio ah thawng nan kan zamh piak caah lung lawmh nak tampi kan ngei..\nAustralia Citizen a sok mi hna cu pakhat hnu pakhat kan auh cang hna. Hi kong he pehtleih in caan zei maw zet cu kan rau lai. Cu leng ah cun COVID-19 ruang ah mah le State cio in tuan cio asi lai. Ram hnih nak ah a tang mi chungkhar unau auh nak a tuah mi hna kong he pehtleih in Australia Cozah nih rian tuan hram kan thawk than cang tiah thawng tha tak tak a kan thanh.\nChungkhar auh nak kong le Citizen sok nak kong ah hin Senator Dean Smith nih January thla Laitlang a tlung hnu in biatak tein Australia cozah sin ah a kan chim piak ruang ah Australia cozah nih Community cio ah thawng thanh ding in hi ban tuk in theih ter nak an tuah than nak hi asi. Prime Minister Scott Morrison nih Election lio ah bia a kamh mi hna cu a tu ah pakhat hnu pakhat a pek thluahmah hna. Prime Minister ka tuan than khawh ah cun Kawlram mi kum thum chung pehtlai tein kan lak hna lai tiah a kan ti caah ram hnih nak a tang mi kan miphun caah ruah chan nak tampi kan ngei.\nRalring peknak: Citizen sok nak kong ah Kawlram lei in a deu in cah mi catlap pawl hman hrim hrim lo ding. Citizen sok tik le chungkhar unau auh tik ah ca holh kan thiam lo ruang ah a thiam mi kan fial hna i a kan tial piak mi kha a lawh pah dih caah cozah lei nih lung hring nak le zumh lo nak a kan ngeih nak hi asi. Renny Ceu Lian Mang


Tukum Tanghra Phi Ding Pa Pakhat Cu A Pu Nih Namte In Thilak A Sawh – THE CHINLAND POST\nTukum Tanghra Phi Ding Pa Pakhat Cu A Pu Nih Namte In Thilak A Sawh\nTCP-Online| 2018 March 11| Rakhine ramkulh Pauhtaw khuate ah tukum tanghra phi dingmi pa pakhat kum (16) cu a pu nih namte he thi lak in a sawh.\nPauhtaw palek zung lei nih “March 3 ni zan suimilaam 10 tluk ah a cangmi thil a si. A thattu a pu hi misual ngaimi a si. Thong a tla i a rak chuak ka mi zong si. A thah dih hin a zaam i tu tiang kan hmu kho rih lo. Tlaih ding in kan kawl cuahmah ko” tiah an chim.\nA thimi pa cu Pauhtaw khua sianginn ah siangcachim vemi U Tan Maung fapa Tinh Zaw Htoo (16), tukum tanghra phi dingmi a si.\nHringtu a pa U Tan Maung nih cun “A thattu a pu hi keimah ka nu i a nau fapa a si. Hi zan ah hin an inn ah ka nu he kan hei leng. A bia a fah deuh caah kan buai sual lai ka ti i ka nu he cun kan lawi tak. Kei le BED exam a phi ve ding ka si tikah inn ah ca ka zoh. Ka fapa hi a hawile inn ah ca a zoh ve. Inn lei a van lawi pah hin a pu nih a hnu in a dawi i zeihmanh sualnak a tuah lomi ka fapa hi thi lak namte he a chunh hi si” tiah a chim.\nTinh Zaw Htoo cu a hnak ah namte chunhnak hliamhma he nunnak a liam mi si. A chun ka hin a thaw a chuah khawh rih ko nain siizung an phak ah siibawi te nih khamh manh loin a thaw a dih ve. A thattu pa a pu zong tu tiang palek nih tlaih dingin an kawl cuhamah lio a si.\nPrevious Kalay-Kalaywah Kar Hlei Remhnak Ding Ca Tangkaa Pekchanhnak An Tuah\nNext Mandalay Ah Sinum Rian Tuanmi Nu Cu Innngeitu Nih Acid Hang He An Toih


Nupi 39 ngeimi Pu Ziona a nunnak liam | THE CHIN EXPRESS\nNupi 39 le fa le tufa 127 a ngeimi Pu Ziona Chana, kum 76 cu Mizoram ah a nunnak liam, tiah Mizoram cozah nih a thanh.\nZionnghaka Chana @Ziona Chana cu Mizoram state Baktawng khuate ah a chungkhar he khuasami asi.\nA nupi 39, a fale 94, a fale nupi le an fale ((children, daughter/son in-law, grandchildren and great grandchildren) he cun an chungkhar hi minung 192 hrawng an si.\n‘Vawlei Cung Chungkhar Nganbik’ tiin ramdang media nih a konglam an rak ṭial tawn.\nJune 13, Zarhpini ahkhan thikai le zunthlum zawtnak in sizung ah a nunnak liam.\nMizoram Vuancichoh Pu Zoramthanga nih, “Pu Chana nih a kan liamtak cu kan ngaihchia tuk hringhran. Tantakmi chungkhar dihlak an ngaihchiatnak kan hrawmpi hna,” tiah Twitter ah a thihnak kong a thanh.\n“Anmah chungkhar thawngin; Mizoram, Baktawng Tlangnuam cu vawlei cung khualtlawng tampi nih kum fatin an hung tlawn peng,” ati.\nPu Ziona Chana apu hi Khrihfa a rak si nain, kum 1930 hrawngah zapi zumhning he aa dang deuh in nupi tampi ngei ngahmi biaknak (Khrihfa kalsual kan ti hnga maw) a rak dirh. An bu ningin Mizoram, Baktawng Tlangnuam khuate ah an um. Atu cu member 1,700 hrawng an si cang. Pu Ziona Chana a nupi 39 cu an bu member lawngte an si.\nAn bu ahcun Khrihfa cawnpiaknak an hman, nain Mizoram khrihfa nganbik a simi Presbyterian nih cun Chana biaknak cu Khrihfa phung asi lo an ti.\nPu Ziona Chana cu kum 17 asi ah nupi 1nak a ṭhit. An bu dirhtu apu Chana cu kum 1997 February 27 ah a thih hnu in amah hi hruaitu ah an thim. An bu nih cun “Hotupa (Hruaitu)” tiin an auh i siangpahrang bantukin an hmuh. A caan ahcun kum 1 chungah an bu member nu 10 hna a ṭhit hna.\nA thih hlan ah Australia media nih an tlawn hna lio atang video ah zoh khawh si. Video ahcun ‘nupi 38′ a ngei an ti nain adang source pawl nih cun ’39’ an ti.


Sri Lanka Cozah Le Muslim Pawl Hna Karlak Buainak Nih Vawlei Pi A Buaiter Khawh — Salai Ephraim Thawngpang\nSri Lanka Cozah Le Muslim Pawl Hna Karlak Buainak Nih Vawlei Pi A Buaiter Khawh\nKan hnu lei i Sri Lanka ram chungah a cangmi Easter Sunday ni i thah nawnnak konghe pehtlai in Sri Lanka cozah nih cun a ram chung um Muslim hruaitu minung 200 hna le ramleng mi minung 500 bak an ram in a chuah (dawi) hna pin ah an ram chungmi a lung hrint mi hna cu zei maw zat a thah cang fawn hna tik ah a cozah le Muslim pawl hna karlak ah buaibainak a chuak cuahmah.\nPolice Chief Chandana Wickramaratne nih a chim ningah cun Muslim pawl hna nih an cozah sin ah an duhlonak langhter nak caah hmun kip ka kip in sandah an piah i palik pawl hna nih tear gas lawng hmang ti lo in meithal zong an hman cang.cun polik pawl hna nih hin an ram chung Muslim pawl hna dawr zei maw zat hna cu an t’heh piak hna i um nak hmunhma nei lo in a um mi Muslim tampi an um cang.\nMuslim pawl hna nih cun Khrihfa le Muslim karlak ah a cozah nih duhdanh na nei awk a si lo,Sri Lanka ram chungah Muslim hi 22 million tluk kan um caah Sri Lanka ram chungah duhdim tein kan cawlcangh khawh nak hnga kan duh mi a si tiah Muslim communities nih a chim.a cozah le Muslim pawl hna karlak kongah UN nih cun Muslim pawl hna nak in Sri Lanka cozah tu a maw chiat deuh hna.\nSri Lanka cozah nih Muslim pawl hna chawdawr le um nak neilo tiang in a umter mi hna cu an phung a si lo.Muslim pawl hna nih hin Vawlei cung Khrihfa le Muslim karlak ah buaibainak a chuahter khawh.Biaknak lei ah cun Muslim le Buddhist le Christian le Hindu hna cu an i khat dih ko,a cozah nih an karlak ah rian a t’uan ning cu palh t’anh deuh a si tiah a chim.\nTagged Sri Lanka Cozah Le Muslim Pawl Hna Karlak Buainak Nih Vawlei Pi A Buaiter Khawh\nAmerican Cozah Nih North Korea Tilawng A Tleih Piak Mi North Korea Cozah A Awlawk A Chong Cang →\n← Germany Ram Ah Nuva Nuamhnak An Tuah Cuahmah Lio Ah Tuksum Taktak In An Thah Hna


"Chakcangmi CIL dolh than khawh a siti lobantuk in chimciami BIA zonglakthan khawh a siti lo,” tiahphungthluka um. Cu caah bia kan chimhlan ah ruat hmasa a herh.\nKan Baibal Thiang zongah biachim sawhsawh awk a siloning hmun tam nawn ah kan hmuh. Jeim 3:1-18 ah LEI kong le BIA chim sawhsawh ding a silonak sau nawn in rel khawh a si. Phungthlukbia 18:21 ah kan chimning tein kan cungah thil a tlun lainak kong kan hmuh fawn. Phungthlukbia 18:21 hi version phun4 (Lai, Kawl, Mirangphun 2) ah zohh nik hna usih.\n“Lei nih hin thah khawhnak le nunh khawhnak thawnnak a ngei; cu caah na bia chimmi theitlai cu na co a herhlai” (Lai BaibalThiang © 1977)\nလွ်ာသည္ အသက္ေသျခင္း ႏွင့္ရွင္ျခင္းကို အစိုးရ၏၊၊ လွ်ာကို ႏွစ္သက္ေသာ သူသည္လည္း၊ လွ်ာ၏အသီး ကို စားရ၏၊၊ (သုတၱံက်မ္း ၁၈: ၂၁)\n“The tongue can bring death or life; those who love to talk will reap the consequences” New Living Translation(©2007). “Lei (chimmibia) nihthihnakle nunnak a chuahpi, cu caahchimning in theiparzuunasilai.”\nDeath and life are in the power of the tongue, and those who love it will eat its fruits.” English Standard Version(©2001). “Thihnak le nunnak cu lei (chimmibia) thawnnaktangah a um; cu caahchimmibianing in theiparei a silai.”\nKan chim hlanah zeidah kan ruah hmasat lai?\nT = Is it True? = Ka bia chimmi hi bia hman asi maw? (Lihaatelsual dah?)\nH = Is it Helpful?= Kan bia chimmi hi mi caah bawmtu maw a si, hrawktu dah?\nI = Is it Inspiring?= Kan bia chimmi nih mi lung alawmh/nuamh ter maw?Thazaang petu bia a si maw?\nN = Is it Necessary?= Kan chimmi bia cu mi caah a thathnemmi, a herhmi, abiapimi a si maw?\nK = Is it Kind? = Kan bia chimmi cu dawtnakbia, zawnruahnakbiaasi maw?\nKan pupi chan ah chiatserhbia, biathalo chimtuan um tikah an sik an cak tawn hna. An lei hmanh an rak huah, ziah hna ti a si. (Zil huah bantuk in an rak huah taktak hna rua). Asullam cu bia thalo an chimmi ruangah khuami nih theipar chia an zun suallai an phan caah a si. Cu cu acunglei Kawl le Mirang Baibal ah kan hmuhmi he hin a sullam aa khat.\nNa fa le cungah, na khuaram cungah, na Khrihfabu cungah biatha, biathlum na chim ahcun thlua an chuak lai. Biachiakha in chiatserh hnalaw cu tining tein an cungah a tlung taktak ko lai. Cu caah fakpi in ruat hmasa hnuah biachim hna u sih.\nKan LEI control thiam izuam hna u sih.


Coronavirus ruangah 'Corona Beer' company sipuazi a tla ngai | The Chin Express\nCoronavirus ruangah ‘Corona Beer’ company sipuazi a tla ngai\nRamdang ThawngpangTheihtlei PawlTheihtlei\nVawlei cung ram tampi ah coronavirus zawtnak a kharh hnu in ‘Corona Beer’ company a sipuazi a tla ngai. Social media ah Mexico ram chuak corona beer cu caponak zongah an hman len.\nJanuary 18 thok inkhan Corona beer cu online ah “corona beer virus”, “beer virus” le “beer coronavirus” tiin kawl ahcun hmuh a si. Cucaah, mah beer ruang ahhin coronavirus a chuak tiin a zummi zong an um ti a si.\nNain, Corona beer company nih “kan customer pawl nih cun China ram, Wuhan khua in aa thokmi virus le kan beer cu pehtlaihnak a ngei lo ti an theih ko lai ti kan zumh” tiah a ti.\nCorona beer cu US ram, New York khuapi pakhat chung lawng hmanh ah an manh ning 8% a tla.\n“2020 thla 2 chungah, coronavirus ruangah China ram ah manh hnga dingmi $280 million dengmang kan sung cang,” tiah beer company nih a ti.\nUS ram ah a manbikmi beer hi Guinness le Heineken an si i pathumnak ah Corona beer hi a si.\nCorona beer sipuazi a tlaknaknak a ruang cu coronavirus ruangah pakhat, mibu lak ah puai tuah a tlawm cang, tthial caan si nain rili kam ah a kalmi minung an tlawm cang caah a si tiah YouGov nih a langhter.\nUK ram hruaitu Prime Minister Pu Boris Johnson cu coronavirus zawtnak a ngeih caah zahan zaan kha i test ṭhan dingin sizung...\nFrence ram i Reims football club caah sibawi a ṭuanmi Dr. Bernard Gonzalez cu Covid-19 zawtnak a ngeih caah aa that, tiah...\nPrince Charles zong Covid-19 zawtnak a ngei ve\nPrince Charles (kum 71) cu covid-19 zawtnak a ngei ve nain atu tiang ahcun a ngandam i Scotland ah amah dang tein...\nUS Thawngpang Tial Lian Thang - July 17, 2019 0\nWashington -- US Hlutdaw Niam (House of Representatives) ah "President Donald Trump nih Democrat MP nu 4 a timi hna bia kha...\nLeengdawh Rosy Tawk Tha Par va a ngei cang lai\nChin Hniang Zi - July 20, 2019 0\nMiss Charity Queen Myanmar 2015 ngahtu Chin lengdawh Rosy Tawk Tha Par cu a tlangval Joachim he a ra laimi July 26,...\nChin Tial Lian Thang - September 14, 2019 0\nIndianapolis, US -- Chin mino 3 cu palek nih fir case in an tlaih hna i Johnson County Thong ah an thlak...


Sangte le a Fa Bawmhnak Tangka Ting 120 Leng An Kuat Cang Hna | The Chin Express\nChin state chungah nithla a thi cangmi eidin zuarmi a tamtuk\nHniang Zi - January 23, 2020 0\nFDA nih Chin state chung um eidin zuarnak dawr pawl a check hna i nithla a thi cangmi eidin an hmuh peng...\nTial Lian Thang - January 22, 2020 0\nKuala Lumpur -- Chinmi tampi kan umnak Pudu sang i Jalan Pasar um rawldawr cu January 15 ah lahwahkah nih an luhhnawh...\nTial Lian Thang - January 21, 2020 0\nAustralia -- South Australia state khualipi Adelaide um Chinmi hna (Chin Community South Australia) nih Australia meikang hartong hna caah cozah sinah...\nUNHCR Malaysia zung um IOM department ah kum 7 chung holhlet a ṭuan liomi Salai Eric Cenhrang he tonbiaruahnak kan ngei kho....\nRSC Thawngthanh: Tu Kum Chung OPE le DHS (Lahwahkah) Interview Um Lai Lo\nTial Lian Thang - January 17, 2020 0\n2020 chungah RSC/OPE le DHS interview a um lai lo2020 chungah UNHCR nih RSC sinah mithar case a kua kho lai loAtu...\nTial Lian Thang - January 11, 2020 0\nUS ah Chinmi tam taktak kan umnak Texas state cozah hruaitu Governor Greg Abbott nih, "2020 chungah ralzaam kan la lai lo,"...\nAmerica’s Got Talent ah Myanmar ram aiawh in avoi khatnak bik aa zuammi Junior Creative\nHniang Zi - January 11, 2020 0\nMyanmar's Got Talent 2018 winner a rak ngahtu Junior Creative cu Nihnihni (US caan) ahkhan 'America's Got Talent: The Champions' Season 2...\nTial Lian Thang - January 9, 2020 0\nPresident Trump: Iran missiles ruangah US ralkap a thimi an um lo, Iran nih a lungtthulh rua\nTial Lian Thang - January 8, 2020 0\nUS President Donald Trump nih White House in US mipi sinah, Iran nih Iraq um US ralkap sakhan 2 a kahmi kong...\nIran nih missiles in Iraq um US ralkap a kah hna\nTu zingka dei hlan ah, Iran nih missiles tampi in Iraq i US Vanlawng Ralkap an umnak sakhan 2 a kah, tiah...\nMalaysia ah UNHCR card aa tlaih Kawlrammi thah tong\nTial Lian Thang - January 25, 2020 0\nZahan zingka ah Penang state khualipi Butterworth um workshop pawngah Myanmar pa ruak an hmuh. Workshop ngeitu pa nih...\nVIDEO: Singapore Myanmar Sinum Nu Nih a Boss Fanu Kut Tisa Tlok Chungah A Hnim\nSingapore -- Inn ngeitu fanu thla 16 te lawng si rihmi kut tisa tlok chungah a pehpeh in a hnimtu Myanmar sinum...\nMalaysia: UN card in hlawhhlang a tuanmi Kawlram nu an tlaih hna\nHlawhhlang an ṭuan tiin zumhmi Kuala Lumpur um malitnak dawr 2 cu Lahwahkah nih January 15 zaanlei 2:30pm ah kan luhhnawh i...\nMalaysia kaanche ah a tlami Kawlram pa ruak an hmuh cang\nSarawak state, Malaysia -- Hawikom he kaanche ah nuamhnak a kal i ti chungah a tlami Kawlram pa ruak an hmuh cang.\nMalaysia ah Kawlrammi a riantuannak in a tla i a nunnak liam\nTial Lian Thang - January 13, 2020 0\nMalaysia um Kawlrammi pa pakhat cu Penang state khualipi Butterworth um sehzung 'Mak Mandin Industrial Estate' a remh lio ah a tla...\nPresident Trump nih Myanmar cu US tlawn khammi cazin ah telh a timh\nUS President Donald Trump acozah nih US tlawn khammi cazin ah ram 7 telh chap 'a timh' hna i Myanmar aa tel...\nHotel man a pek khawh lo caah manager pa a thah\nTial Lian Thang - January 14, 2020 0\nKalaymyo i Tat Oo Thida sang um Sein Hotel ah thla 1 leng a ummi pa Thein Hteik Win, kum 42 nih...\nMyanmar rammi 54 million leng an si cang\nTial Lian Thang - January 2, 2020 0\nNizaan, 2020 January 1 tiangah Myanmar rammi 54.45 million kan si cang, tiah Rian, Lahwahkah le Milu Vuanci Zung nih nizaan ah...\nAA nih a tlaihmi Buthidaung peng NLD Chairman U Ye Thein ralram ah thah a tong\nTial Lian Thang - December 26, 2019 0\nRakhine hriamtlai bu Arakan Army (AA) nih, "kan tlaihmi Buthidaung peng NLD Chairman U Ye Thein cu Nikhatni ah Myanmar ralkap nih...\n‘Bogyoke Aung San’ a cuangmi tangka 1,000 ca an chuah cang lai\nTial Lian Thang - December 22, 2019 0\nMyanmar tangka a print tu 'Central Bank of Myanmar' nih 2020 January 4 in Aung San hmanthlak a cuangmi tangka 1,000 ca...\nMay Tan Nu cu kum 1 thong a tla lai\nHniang Zi - January 3, 2020 0\nMyanmar actress May Than Nu cu San San Myint sinah Kyats ting a thong in a cawi i a cham duh ti...\nHniang Zi - January 2, 2020 0\nBenjamin Sum caah ni 2 chungah tangka ting 230 an hmuh cang, ting 500 an i tinh\nTial Lian Thang - December 31, 2019 0\nMyanmar Idol season 4 ah Top 3 tiang a phanmi Benjamin Sum caah Gofundme website in bawmh an halpiak i ni 2...\nMyanmar Idol Season 4 winner laksawng hi ho nih dah a ngah lai na zumh?\nTial Lian Thang - December 28, 2019 0\nMyanmar Idol Season 4 final a phanmi 3; Esther Dawt Chin Sung, Benjamin Sum le Aye Mya Phyu cu tuzaan 8pm...\nJustin Bieber nih album thar chuah a timh\nHniang Zi - December 26, 2019 0\nCanadian hlasa minthang Justin Bieber nih a ra laimi kum January 3 ah hla thar chuah a timhnak kong a fehter.\nSangte le a Fa Bawmhnak Tangka Ting 120 Leng An Kuat Cang Hna\nAsia Tial Lian Thang - January 25, 2020 0\nChin Hniang Zi - January 23, 2020 0\nAsia Tial Lian Thang - January 22, 2020 0\nChin Tial Lian Thang - January 22, 2020 0\nSangte le a fa khuasak hram thok ṭhannak caah tiin Gofundme ah Chinmi 282 nih nan hlutmi tangka $8,185 (Kawlram 12,081,912) cu January thla ah Kawlram an kuat cang, tiah kan theih.\nSangte le a fa caah US ram Indianapolis khuapi um David Nun Tho nih 2019 July 31 ah Gofundme ah bawmhnak a halpiak i Chinmi 282 nih nan ti khawh tawk cio nan hlut tikah $8,559 (chuah man zuh hlan) a chuak.\n“Phaisa cu vaivuan lo dingin rinh awktlak a simi Ma Ting le Father sinah ka kuat,” tiah David Nun Tho nih a chim.\nMa Ting cu Kalay ah a ummi si i Sangte le a fa a rak bawmtu asi.\nMa Ting nih, “tangka kong cu Kalaymyo um Chin zatlang bu hruaitu pawl he kan i ceih lai i tu Zarhteni lole hmai zarh ah Sangte te khua ah kan kal lai anmah duhnak kan hal hna hnu ah zei dah tuah a ṭha lai ti kan i ceihte hna lai,” tiah a chim.\n“Sangte cu Kalaymyo ah ra kan ti nain motor ka ri tuk, cun khatlei in ka fa he kan si fawn i kan sinpi lai lo ati caah kanmah tu an khua ah va kal dingin timhtuahnak kan ngei,” ati.\nSangte cu Chin state, Falam peng Farso khuami asi.\nSangte cu a vapa nih zeihmanh chimh loin a rak tlik tak caah a fate he an kawl i cutin Yangon khua chungah zaan ihnak le rawl ei awk ngei loin harnak an rak tong.\n2019 July thla ah Yangon Sizung hmai ah, mihar bawmtu Shwe Kyar group nih hlutmi rawl an va hal ve hna, mah lio cu Shwe Kyar group nih Facebook ah video an tar hnu ah Sangte le a fa kong cu mipi nih hngalh a hung si.\nChin Tial Lian Thang - October 21, 2019 0\nChinmi 3 a hlengtu nuva tazacuai an tong\nChin Hniang Zi - September 5, 2019 0\nKalaymyo, Myo Hlah sang ah a ummi Lal Ram Lian le a nupi Biak Rem Sung cu Falam peng, Thlanrawn khuate ah...\nMyanmar Tial Lian Thang - October 3, 2019 0\nKaren state i Kawkareik khua ah minung 24 a phortu bus cu tuni October 3 zingka 9:45am hrawngah a kaang. Palek sakhan...


SALAI LAIRAMTHANG: CHIN STATE CM CAAH PU SOE HTET – The Chinlung Post\nChin State Chief Minister Caah Vuanci Pu Soe Htet. Chin state chief Minister caah a ho dah siseh law a ttha lai ti hi Chin mipi nih rua lo awk a tha lo. Keimah ka hmuh ning ahcun atu lio Sipyin Minister a tuan liomi U Soe Htet hi si dingah a tlak bik tiah ka hmuh. Chin miphun hruaitu nih khua thukpi in ruah ah cun si awk hrim a si tiah ka hmuh.( a) Atu ah AA pawlnih Paletwa cu ramri cuh phun in an kan um hnawh lengmang lio a si caah amah nih Chinram Chief Minister a tuan ahcun midang nak in thil tampi a tuah kho dingmi a si.\n( b) Amah chief Minister a ttuan ahcun Paletwa mipi thazang thawnnak le lungthawnnak tampi a pek hna lai.(c) Hlanlio democracy chan ah siseh, ralkap uknak chan zong ah siseh Paletwa in Chinram hruaitu a ttuammi an um bal rih lo. Paletwa peng aiawh in Chinram a hruai khotu a ttuan khotu an um lio ah anmah tuan caan hrimhrim a si ti hi ruah lo awk a tha lo.\nU Soe Htet pa, Pu That Hlaing lawng hi Paletwa peng in Chin affairs council ah Chairman (taba pattih )tiang a rak ttuanbal mi, Democracy chan lio ah Paletwa aiawh in Chinram hruaitu an rak um bal rih lo. (d) Pu Soe Htet nih a rian a chanmi Isaac Khen le amah lawng hi thim lomi Chinram cozah ah term khat a tuanmi an si. Pu Soe Htet cu Chinram cozah hruaitu a ttuannak experience ngeih cang lawng si loin sianghleirun a kai lio tein Chinmi Uiversity siangaklchia hruai lak ah hruaitu pakhat in aa tel zungzalmi asi.\nChin miphun nunphung, thinlung le khuaruahning zong a hngal cia cangmi a si hlei ah Chin miphun a dawmi pakhat a si.(e) Cucaah tutan Chin cozah thar sernak ah U Soe Htet bantuk in chinram I hruaidan a thiam cangmi, rian zong a tuan balmi cang miphun zawn a ruatmi hi hmailei ah Paletwa peng in an har kho men.(f ) Soe Htet apa nih Paletwa peng cu Chinram ah arak luhpi nak chanbia ruah than tik ah Paletwa in Chinram a hruaitu luban an um bal timi hi a herh ngaimi le Chin miphun nih leiba cham ding bantuk in kan ngeimi an si.\nAtu bantu in fimnkthiamnak le riantunanak experience a ngeimi U Soe Htet bantuk hi Paletwa in an chuak te lai timi hi rak ruah khawh a si lo. Cucaah Chinram le Chin miphun a dawmi le a tlaichantu, U That Hlaing I, fapa, U Soe Htet hi Chin miphun a kan hruaitu dingah atu lio ahcun a tlak bimi a si tiah ka ruah. Zeiruang ah Chief Minister ah a tlak bik timi cu a tanglei ah facts in ka langher lai.\n(g) Chin State Hluttaw chungah mipi nih thim lomi ralbawi pa 6 zong an I tel rih caah ralkap pawl a hip khotu ding cu U Soe Htet lawng a si. Ralkap lei rank sang zong atuan bal cangmi a si caah hluttaw chung ralkap pawl nih a bia an ngaih dingmi le an upat dingmi cu vuanci, U Soe Htet hi a si. Cucaah 2021 Chin State Chief Minister thar caah a tlak bikmi cu vuanci U Soe Htet a si tiah ka ruah. Credit: Salai Lairamthang


Thi Rat (period) Lio Ah Hrial Dingmi Phun 7 – Lai Holh News\nThi Rat (period) Lio Ah Hrial Dingmi Phun 7\n1. Ti I Kholh\nLeng chuah lo, innkhan chung ah mizaw bantuk in i hreng hlah. Thianghlimte in um. Ti kholh caan ah ti kholhpiak ko. Thi rat lio ah ti kholh a ngah lo timi ruahpalhnak he thurhnompi in um hlah. Ti i kholh law thianghlim te in umpiak.\n2. Ihnak In Tho\nIhnak lawng ah it hlah. Fahnak na tuar ahcun siidin piak khawh a si. Ihnak lawng i na ih le na zau ahcun na rim a nam chinchin lai i nangmah le nangmah naa rem lei lai lo.\n3. Rawlchuan Hrialding\nInnleng chuah lo in innchung ah rawl ka chuang lai timi ruahnak kha hlaw. A hramthawk te ah thintawi, ngaihchiami na si caah rawl na chuan ahcun intuar a har chinchin. Na khuaruahmi a hmaan lo caah ruahlopi in namte zong naa at kho, naa khawng kho, na rawlchuanmi zong a kaang kho, a thaw lo kho.\n4. Exercise Tuah Hrialding\nTakpum cawlcanghnak (exercise) tuah hna zong a si khawh chung in hrial ding, tuah lo te in umpiak ah a tha. Na thi rat chung nithum cawlcanghnak tuah lo ruang ah na takpum pound 10 hlei a rit kho fawn lai lo. Thadamte le lungdaite in umpiak tu hi a biapi bik.\n5. Inn Rian Pawl\nThi rat lio ah inn rian pawl hrial chung ah a tha. Inn thianhlimh, thil suk in chun nitlak riantuan hi a tha lo. Riantuan liopi i rian lim khawh lo ruang ah thabat thintawi hnu ah rian ngol than tibantuk kha na duh lem lai lo caah a hramthawk in tuan lo te in i dinh ah a tha.\n6. Thutnak In Thawh Ti Lo\nIhnak lawng ah it hlah ti a si ruang ah na thutnak thutdan cung lawngte zong ah va thu fawn hlah. Rawlei tidin, tak kholh le lam len tibantuk pawl kha a caanhmaante in tuah i zuam ko.\n7. Video Zoh I Ralrin Ding\nIhnak ah ih bu in siseh, thutdan cung i thut bu in siseh, video pawl pakhat hnu pakhat in zoh a si theu, thi rat lio ah hin. Hihi thi rat lio ah tuah awk a si lo, hrial ding a si. Thi rat li ahcun intuarmi (feeling) hi aa thlen a fawi tuk. Ngaihchiatnak, tihphannak tibantuk video pawl na zoh ruang ah na intuarmi kha a fak (a zual) deuh kho. Cucaah, zoh lo te in um khawh hi a tha bik.\nRef: Health Care


Michigan Ah Vote Dik Lo An Hmuh! By Silas TI Mang – Chin 11 News\nMichigan Ah Vote Dik Lo An Hmuh! By Silas TI Mang\nTulio USA thimnak cu vawlei cung mipi hi a buai lo kan um rua lo ti tluk a si. Trump hi a tlangpi in Khrihfa a simi nih biatak ngaiin kan dir pi cio hna! Tutan thimnak zongah thildik lo a um ko tiah ruah cio a si.\nCun kong he pehtlai in Silas TI Mang a tanglei bantuk hin a van langhter cu Laimi cheu khat cu a kan lau ter ngaingai. A sinain mah a langhter mi hi Ref a pe lo caah a cheu nih cun zumh a har deuh! A langhterm cu:\n“Michigan Vote boruak Pu Biden in a neh tiih an rak aupinak Michigan ah vote diklo hmuh a si ta. Biden -50.6% Trump – 47.9% An zohfel hnuih result – Biden – 42%. Trump – 56% a si daih”. tia Global Rawn Chin Media ah a van tial.\nNote: Hi thawngpang cu keimah a tialtu nih ka theihmi a si lo. A lulio thawngpang theih duh bikmi a si caah Silas TI Mang nih a tialmi ka van tar chinmi a si. (Palhnak um ai kun a ruah zia thim dingin kan nawl cia hna!)\nRelchap ding: Pharmaceutical giant Pfizer nih coronavirus khamhnak si an ser chuahmi cungah president Trump nih a lunglawmhnak tuchun ah Twitter ah a tial. Stock a kai, vaccine a ra lai, 90% zawtnak khamh khotu a si” a ti.\nPfizer CEO Albert Bourla nih CNN I Dr. Sanjay Gupta sin ah a chimmi cu American Mipi nih free in an ngah dih lai” Today is a great day for science and humanity tiah chim chih! Ref: Salai Lairamthang


Lungthli Tum: Thawngpang Bultan(March 4)\nThawngpang Bultan(March 4)\nMarch Thla Chung US Rian Thar A Karh Ning A Nuar Ngai: A luancia thla 12 chungah US ram chung ah thlakhat rian thar 200,000 leng a rak karh peng nain kan hnu March thla bel ah cun 126,000 lawng a karh, March thla chung US rian a karh ning hi thladang nak in 37% in a nuar deuh ti nak a si.\nHiti rian a zor nak a ruang bik cu nikhua caan a chiat ruang le factory pawl an rian tuan ning a nuar deuh caah a si. Hlawh bel hi suimilam pakhat ah $0.07 a kai deuh ve. March thla chung US ram rian tuan tu an rian tuan caan suimilam zong a zor caah mipi ngah mi hlawh zong a zor ti nak a si. CNN Money,BBC\nChina Nih An Tlaihmi US pa An Thlah Than Cang: China cozah thilthup a fir an ti ruangah 2007 ah an rak tlaih mi US pa Dr. Xue Feng cu China cozah nih an thlah than cang tiah nuhrin covo lei a cawlcang tu Dui Hua foundation nih BBC ah a chim.\nDr. Xue hi China ram oil industry pawl an data pawl US sin ah a zuar caah hi ti an tlaih hi a si. 2007 ah khan an rak tlaih i thawnginn kum 8 thlak ding bia an rak chah,nain, thawnginn chung a um zia a tha caah thla 10 an zuh piak than. BBC\nNLD Nih Tukum Thimnak An Boycott Kho: Tukum donghlai thimnak hlan ah Pu Thein Sein cozah nih 2008 constitution an remh lo ah cun thimnak i cuh lo in kan boycott kho men tiah NLD hruaitu Suu Kyi nih Reuters thawngzamhca he an ni ton lio ah a chim.\nReuters he an ni ton lio ah cun Pu Thein Sein cozah a zumh deuh lo nak kong le 2008 constitution an remh lo ah cun zei lam dah NLD nih kan ni thim ah a tha bik lai timi a tuak tan lio nak kong zong a chim hna.\nSuu Kyi nih 2011 lio Pu Thein Sein he an rak i ton hmasat lio ah cun Pu Thein Sein hi thlennak a duh tak tak mi ah a rak ruah nain a tu a hmuhning bel cu ai dang ngai cang a ti hna. 2008 constitution an remh lo ah cun Suu Kyi hi kawlram President a si kho ding a si lo. BBC, Yahoo News\nTlangcungmi Hriamtlai Phu Vialte Wa Ram Ah An Ni Tong Lai: Kawlram pumpi huap kahdaihnak minthut ding NCA ding kong ceih ding ah tlangcung hriamtlai phu aiawhtu vialte cu Wa hriamtlai phu UWSA an headquarters ah a ralaimi May thla thawk ah tonnak an ngei te lai tiah VOA le 7Day daily nih an thanh.\nHi tonnak ah hin tlangcungmi hriamtlai phu hruait hna nih NCA(nation-wide ceasefire agreement) min thut tikah zeitindah cawlcangh a si lai timi kong hna an ceih te lai. I tonnak hi May 1 in an thawk lai i a tlawmbik nithum tal ceih ding an timh.Hi tonnak ah hin NCCT member 16 an ni tel te lai.\nTutan tlangcung hriamtlai phu tonnak hi a voi 3nak a si lai, KIA headquarters Laiza ah voikhat an rak tuah, KNU headquarters Lawkhila zongah voikhat an rak tuah cang.\nWa hriamtlai phu hi kawlram ah a thawng bik mi an si, NCCT zongah member an si lo. Kawl ralkap zong nih a thuat ngam hna lo.\nPosted by Lungthli Tum at 13:02


Rev. Abhram Sang Nawl “Thantlang in ṭhenkhat kan pale pawl biachimi nih ka lung a ka fahter ngai” – Chin World News Evening\nNizaan ah The Hakha Times nih Sui Hlei Ṭial ruak fim tawlnak kong he pehtlai in minung zeimawt le Thantlang No 3 Khuabawi le a dangdang pawl thil sining fianternak le an hmuhning halnak a tuah hna.\nThantlang No 3 khuabawi pa zong ai tel kho i, zeiruangah dah Thantlang nawlngeitu nih Sui Hlei Ṭial ruak an kham timi kong he pehtlai in mipi sinah thil sining fiang tein fiannternak a chimmi hmuh khawh a si. The Hakha Times nih biaruahnak an tuahnak an chimmi kongah Rev. Abhram Sang Nawl nih a hmuhning le a lungfahnak kong a tanglei bantukin a chim ve.\nRev. Abhram Sang Nawl, “Nizan Hakha Time in biaruahnak an tuahmi Sui Hlei Ṭial ruak fim tawlnak kong ah Mizo ram lei le Thantlang lei bia an chimmi cu a dang deuh ngai in ka hmuh. Thantlang in thenkhat kan pale pawl biachimi nih ka lung a ka fahter ngai.\n“Sui Hlei Ṭial hi mirum thawng fanu, thil ti kho ngai le bawi fanu hna sisehlaw zeitindah khua an ruah hnga, an tawlrel hnga i bia an chim hnga? An dawt tukmi an fanu le an fapa hna hei si tuah selaw zeitin dah an um hnga i, bia an chim hnga ti ka ruat? Kanmah cio fanu le fapa si ve selaw, kanmah kungah va tlung ve selaw zeibantukin hme kan va si ve cio hnga?,” tiah a chim ve.\n2 “Ding loin biaceih hi ngol hrimhrim cang u, miṭhalo duhdanh kha ngol cang u. 3 Sifakmi le ngakṭah kha an bia ceihpiak hna u, rethei le bawmtu ngei lo kha hmaan tein ruahpiak hna u. 4Sifak le retheimi kha chuah hna u, miṭhalo hna kut chung khan khamh hna u.\nA Poi tuk hringhran : Pu Sui Ṭhio nih Pastor pahnih le chungkhar a ṭhawl hna (chungkhar fak tuk in a hlei hoi hna)-VIDEO


Trump nih ka dam cang tiah Interview ah a chim mi Nancy Pelosi nih a leh mi cu amak tuk hrinhrang ko\nDemocrat pawl lungput ah thiltha le a hman mi lungput ti hi a um lo ruangah maw si, mah bantuk in US President Trump nih ‘ka dam cang tiah, US mipi sin ah thawngthanhnak a tuah mi Nancy Pelosi nih aleh mi cu amak tak tak ko\nUS President Trump nih interview an tuahnak ah Covid-19 in ka dam cang tiah a chim. Mah bantuk in Trump nih a dam cang ning kong a chim hnuah, House speaker Nancy Pelosi nih a vun leh cawlh i, President Trump hi mental health thatein check tuah a her tiah Trump cu ceilak in a phomh\nNancy Pelosi nih a chim chap mi cu, Trump hi White House ah um peng ding in a tlak ti lo caah amah kong hlethlainak tuah ding in Commission ka dir lai tiah a chim\nMah Commission pawl an thil hmuh ning bantuk in President Trump cu 25th Amendment lakpiak a si lai tiah a chim. Democrat pawl/Nancy Pelosi nih President Trump cu Covid sii a ei ruangah mental hei ah harnak fakpi a tawn tiah an chim. President Trump nih Nancy Pelosi cu Crazy tiah ceilak in aphomh than\nNancy Pelosi nih President Trump mental lei a buaipi ruangah, Friday ah Democratic Congressman Jamie Raskin nih cun, “Commission on Presidential Capacity to Discharge the Powers and Duties of Office Act” an dir ning kong Press conference a ngei lai. Credit-RTK\nBe the first to comment on "Trump nih ka dam cang tiah Interview ah a chim mi Nancy Pelosi nih a leh mi cu amak tuk hrinhrang ko"


Pu Uk Nawl: Laitlang ah Vote Ningcang loin Thlaknak an Hmu Lo – THE CHIN JOURNAL\nPu Uk Nawl: Laitlang ah Vote Ningcang loin Thlaknak an Hmu Lo\nMarch 18, 2021 March 18, 2021 | The Chin Journal | Hakha, Chin State\nNovember 2020 ah tuahmi Myanmar thimnak ah Laitlang ah vote ningcang loin thlaknak ralkap nih an hmuhmi a um lo, tiah Chin ramkulh Election Commission Chairman Pu Uk Nawl nih The Chin Journal ah a chim.\nNovember 2020 rampi thimnak ah vote hlenthawinak a um tiah Myanmar ralkap nih an ti i February 1 ah uknak an chuh hnu ah Myanmar ramchung Union Election Commission (UEC) chungtel upa vialte February 10 ah an rak tlaih dih hna.\nChin ramkulh zong ah Ramkulh, District le Peng/myone i UEC hruaitu upa minung 25 tlaih an si i, thla khat leng a ruah hnu nizan March 17 ah an thlah tthan hna.\nPu Uk Nawl nih, “Kanmah a kan tlaih chung ah khan vote ningcang loin thlaknak a um le um lo Hakha peng ah ohsuh 4 le Thantlang peng ah ohsuh 4 zohfelnak an tuah. Cu chung ah cun vote ningcang loin thlaknak an hmuhmi a um lo. Cucahcun, Chinram ah vote thlak ning kong he pehtlai in sualnak nan tuahmi a um lo a kan ti i a kan tlah tthan,” tiah a chim.\nRungtlang ah ralkap nih thla khat leng an hren hna caan chung i tthutdir ning, ngandamnak zohkhenh ning le eidin ningcang kong zong ah a ttha ngai ko, tiah a chim chap.\n“A kan zohkhenh ning a ttha ngai ko. Ngandamnak lei kong ah sibawite pahnih a kan chiahpiak i ttha tein a kan zoh ko. Thutdirnak le eidin a kan pekmi zong a ttha ngaingai ko. Tlerhkhawnnak le hrocernak zong a um lo. Atu bantuk in thiltuah hi kan duh ve lo nain kan tuah lo awk a tthat ve lo caah a si an ti,” tiah a chim.\nNizan ah an thlahmi hna Chin ramkulh Election Commission chungtel minung 25 chung ah Hakha le Thantlang in minung 7 an i tel, tiah kan theih.


Pu Ram Khar; Kannu le Kanpa nih an kan thihtak dih sual lai hih. – The Cherry Par\nPu Ram Khar; Kannu le Kanpa nih an kan thihtak dih sual lai hih.\nKannu le Kanpa nih an kan thihtak dih sual lai hih. Ralzam nak hmun in Kan dawt mi hna kan nu le kan pa hna nih nikhat hnu nikhat Pakhat hnu Pakhat nih an kan thih tak mi ka hmuh tik ah khua a ka ruahter ngai.\n← Ruun Inn a ciam ai cang Mu!\nThihdar Nih A Kan Phak Than, Pu Chum Er nih Mual A Kan Liam Tak Ruangmang! →


Joe Biden I A Tuanbia Van Zoh Tik Ah Hin A Thil Ton Mi Pawl Hi Pasal Pakhat Celhding A Rak Si Bak Loh Hi Teh A Mah Le Mah Nunnak Tiang Lak A Rak I Timh Mi Hi A Rak Mawh Bak Loh – Thechinlungnews\nJoe Biden I A Tuanbia Van Zoh Tik Ah Hin A Thil Ton Mi Pawl Hi Pasal Pakhat Celhding A Rak Si Bak Loh Hi Teh A Mah Le Mah Nunnak Tiang Lak A Rak I Timh Mi Hi A Rak Mawh Bak Loh\nPosted By: lian lian January 18, 2021\nDuhtu zazat huatu zazat an rak ti tawn bantuk in a hopoh nih hua tu le suhtu cu an rak nei dih cio. Adolf Hitler zongJudah pawl nih vawlei cung i misual bik an timi a si, asinain Germany pawl nih cun pasalṭha an rak ti ve thung. Mi pakhat khat kan duh hna maw duh hna lo ah minung an si ve thotho ruangah buainak tampi an rak tong ve.\nUSA president thimthar mi Joseph Robinette Biden Jr. cu November 20, 1942 kum ah a chuak ih tu’ah cun kum 78 mi a si. Chungkhar harsa ngai in thanglian mi a si i,. a pa Joseph Biden Sr. cu cetzung thenhhlimh tu a si.\nJoe Biden cu a hngakchiat lio ah a holh hak tuk mi a si. A derthawm tuk ruang ah a hawile nih an rak nihsawh ngai i holh hak pa tiin an rak auh tawn. Bawlung chuih huam tuk mi a sina in a cak lo tuk ruang ah an rak nihsawh zungzal tawn. A pa hi riantuan huam tuk mi a ai i, a sumdawn nak a tlak can zong ah a lungdong bal loh.\nA pa nunnak hmang in thil tampi a cawn ruang ah a pa Joseph Biden Sr. cu “Champions a si, champion ka tinak cu vawi cuzat a tlu cang ti nak in rianrang tein a tho than tawn ruang ah a si a ti.\nThlalang hmaiah khin a mah le a mah ai chawn lengmang tawn i a holh hak mi zong a tha thluahmah cang. Ca a thiam kho i ai tangdor tuk ruang ah 1972 kum ah kum 29 mi Joe Biden cu Delaware Democratic Party in United States Senate ai cuh kho. Amah hi lawyer ṭuanlio mi a si.\n1966 kum ah a sianginn kaipi Neilia Hunter he an i um i, fale 3 an nei. Fapa 2 le fanu an nei, chungkhar nuamtuk mi an si lio ah 1972 kum December thla ah a nupi le a fale 3 pawl cu Christmas tree caw dingin bazar an kai.\nAn tlun lei ah accident nak an tong i a nupi le a fanu naute cu an thi colh, a fapa 2 zong hliam fakngai tuar in siizung ah an tuamhlawm hna. A beidongh tuk ruangah amah le mah zong i thah a rak i tim nain, a fapa 20a zangfah tuk hna ruang ah a rak i let i thazang a ngah than.\nA fapa 2 cu siizung ah a umpi zungzal hna i culio tak ah mipi nih senators dingah an rak thim i a tling nain, a fapa damlo a umpi ruangah a lawmlutnak cu office ah an tuah kho loh, a fapa a umpinak siizung chungah lawmluhnak puai cu an va tuahpiak.\nKum le caan a liam lengmang i Jill Biden he an i um i fanu Ashley Biden an nei. 2009–2017 kum ah term hnih chung American Vice President arak ṭuan. Cu hnuah 2020 kum ah American president si dingin ai zuam i teinak a co, January 20, 2021 ah President office ah a thu vang lai.(Wiki)\nCredit Biate Mizoram\nBe the first to comment on "Joe Biden I A Tuanbia Van Zoh Tik Ah Hin A Thil Ton Mi Pawl Hi Pasal Pakhat Celhding A Rak Si Bak Loh Hi Teh A Mah Le Mah Nunnak Tiang Lak A Rak I Timh Mi Hi A Rak Mawh Bak Loh"


7000 NW 186 ST Hialeah, FL • EWM.com\n7000 NW 186 ST #4-520, Hialeah, FL 33015\n7000 NW 186 ST Hialeah, FL\nEXCELLENT CONDITIONS 2 BED/1BATH IN CORAL GATE WEST. UPDATED KITCHEN WITH NEWER STAINLESS STEEL APPLIANCES. LAMINATED FLOORS IN LIVINGROOM/DINING AREA


Thah a tong mi Council ralhraang riankhinh mi Tantaung khuabawi ruak a chartu - News and Media\nThah a tong mi Council ralhraang riankhinh mi Tantaung khuabawi ruak a chartu ralhraang bomb puah an tong, 5 nih hliam an tuar. Karen ramkulh, Tantaung peng ah, nihin zing ah an thah mi No.3 sang khuabawi U Se Hmyo Ye ruak a rak chartu ralhraang hna cu bomb puah an tong i 5 hma an pu tiah kan theih.\n“Nihin zing suimilaam 8:20 ah bomb an puah hna hi a si. Ralhraang pawl nih U Se Hmyo Ye ruak an rak char. Panga hliam an tuar i Pahnih cu an hliamhma a faak ngai. Khuabawi pa ruak cu khualai i Shwe Pa Tih Hall pawng ah an chiah. Bomb cu cuka pawng ahcun a puak. An kahthahnak zong cuka pawng ahcun a si” tiah Tantaung thawnghram nih Yangon Khit Thit Media ah fehter in a chim.\nBomb puahtu phu hi mi zei an si an hngal kho rih lo. Tantaung khua No.3 khuabawi pa hi ralhraang dalaan thawngpetu a si i nihin zing suimilaam 5:40 ah rammi vengtu PDF Tantaung nih an fimhlawm mi a si tiah kan theih. Council ralhraang riankhinh mi sang khuabawi pa hi ralhraang pawl lam hmuhsak le Tantaung khua mizapi vengtu hna kha thihphaih, ralhraang pawl hi an herh mi poh tuahpiak in dalaan a tuan ca ah kan fimhlawmnak a si tiah Tantuang PDF nih thawng an thanh. Crd – TCP


Lamkaltu 13 (Acts 13)\n31 3233 34 35 36 37 3839 40\nBarnabas le Saul An Thlah Hna\n1Antiok khua khrihfabu chungah khan profet hna le cawnpiaktu saya hna tlawmpal an um, cu hna cu Barnabas, Simeon (Simeon cu Pa Nak ti zongah an ti), Sairin mi Lusias, Mangki bawi Herod khukṭhi Manaen le Saul kha an si. 2Annih nih Bawipa kha an biak i rawl an ulh lioah khan, Thiang Thlarau nih a thawh hna i, “Barnabas le Saul hi, ka thiahmi hna rian kha an ṭuan nakhnga, a dang tein ka chiahpiak hna u,” tiah a ti.\n3Rawl an ulh i thla an cam dih in an cungah an kut an chuan i an thlah hna.\nSaipras Tikulh Ah\n4Barnabas le Saul cu Thiang Thlarau nih a fial hna bang khan Seleusia khua ah khan an vung kal i cuka cun Saipras tikulh ah tilawng in an kal. 5Salamis khua an phak tikah khika ah Judah mi hna pumhnak inn ah khan Pathian bia kha an chim. An rian a bawmtu hna caah Johan Marka kha an i kalpi.\n6Cu tikulh cu Pafos khua tiangin an hei ṭol i khika ah khan camhthiam a min Bar-Jesuh a simi kha an va ton, amah cu Judah mi a si i profet ka si tiah aa timi a si. 7Amah cu cu tikulh a uktu bawi Sergius Paulus an timi, mifim ngaingaimipa i a hawikom a si. Uktu bawi nih cun Pathian bia kha theih a duh caah Barnabas le Saul kha a auh hna. 8Sihmanhsehlaw annih cu camhthiam Elimas (cucu a Grik min a si) nih khan a rak al hna i uktu bawi kha Pathian cu zum hlah seh tiah kham aa zuam. 9Khi tikah Paul ti zongah ti a simi Saul, Thiang Thlarau in a khatmi nih khan camhthiampa cu dengteo in a zoh i, 10“Khuachia fa! Nangmah hi a ṭhami thil paohpaoh dohtu na si; nangmah hi hlennak ṭhalo a phunphun in na khat, Bawipa biatak hi lih i canter naa zuam zungzal. 11Bawipa kut cu atu ah na cungah a tlung lai, na mit a caw lai i caan tlawmpal chung cu chun ceu na hmu lai lo,” tiah a ti.\nChikkhatte ah khin Elimas mit cu minmei nak nih a zelh i akut in a hruaitu dingmi kawl ah i dap lengmang in aa chawk. 12Thil a hung ummi kha a hmuh tikah uktu bawi cu a zummi ah a cang i Bawipa kong an cawnpiakmi nih khan a lung a sukhai ngaingai.\nPisidia Ram Antiok Khua Ah\n13Paul le a hawile hna cu Pafos khua khan tilawng in an kal i Pamfilia ram Perga khua kha an phan; khika khan Johan Marka nih a kirtak hna i Jerusalem khua ah a tluntak hna. 14Perga cun an hei kal i Pisidia ram Antiok khua kha an phan; cun Sabbath ni ah pumhnak inn ah khan an kal i an ṭhu. 15Cuka mi hna nih Moses Nawlbia Cauk chungin le profet hna caṭialmi chungin an rel hnuah pumhnak inn uktu hna nih cun an i thawh i, “U le nau hna, mizapi caah forhnak bia chim awk nan ngeih ahcun chim tuah hna u,” tiah an ti hna, 16Paul cu a dir i a kut in dai u tiah a hmuhsak hna i biachim hram aa thawk:\n“Ka phunhawi Israel mi hna le Pathian a biami Jentail mi hna,ka bia hi ngai tuah u. 17Hi Israel miphun Pathian nih hin, kan pupa hna kha a rak thim hna i Izipt ram chung i ramdangmi bantukin khua an vung sak lioah khan miphun nganpi ah a ser hna. Pathian nih a liannganmi a ṭhawnnak in Izipt ram in a chuahter hna i *13:17: Exo 1:7; 12:51 18kum sawm li chung thetse ram ah khan a in hna. *13:18: Nam 14:34; Deu 1:31 19Kanaan ram chungah miphun phun sarih kha a hrawh hna i a mi hna cu ram ngeitu ah khan a ser hna. *13:19: Deu 7:1; Jos 14:1 20cucu kum za li le kum sawm nga lio hrawngah khan a rak si.\n“Cun cu hnuah cun profet Samuel chan tiang khan biaceihtukha a pek hna. *13:20: Bct 2:16; 1Sam 3:20 21Cun annih nih siangpahrang kan pe tiah an hal tikah Pathian nih Saul, Benjamin phun chungmi Kish fapa kha, kum sawm li chung an siangpahrang si awkah a pek hna. *13:21: 1Sam 8:5; 10:21 22Amah cu a phuah hnuah Pathian nih cun David kha an siangpahrang ah a ser. Amah kongah Pathian nih a chimmi cu, ‘Jesse fapa David hi ka duhmi phun a si, amah hi tuah tiah ka fialmi a tuah duh dingmi a si,’ ti hi a rak si. *13:22: 1Sam 13:14; 16:12; Slm 89:20 23Hi pa tefa chung hin, Pathian nih bia a rak kam cang hna bangin, Israel mi cu khamhtu Jesuh kha a pek hna. 24A rat lainak kha Johan nih a rak timhtuah chung i a timhtuahnak ah cun Israel mi vialte kha nan sualnak i ngaihchih u law tipilnak ing u, a ti hna. *13:24: Mar 1:4; Luk 3:3 25Cun Johan nih a rian cu a lim dengmang tikah mizapi cu a thawh hna i, ‘Aho a si ti ah dah nan ka ruah? Keimah cu nan hngahmi hi ka si lo. Sihmanhsehlaw zohhmanh u, amah cu ka hnu in a ra lio i kei cu a kedan phoihtu hmanh ah kaa tlak lo,’ tiah a ti hna. *13:25: Mat 3:11; Mar 1:7; Luk 3:16; Jhn 1:20, 27\n26“Ka u le ka nau hna, Abraham tefa hna le hika i a ummi Jentail mi vialte, Pathian a biami hna: hi khamhnak bia hi kanmah hi pei pek kan si cu. 27Zeicahtiah Jerusalem i a ummi hna le an hruaitu hna nih khan amah cu Khamhtu a si kha an hngal lo i cuhleiah Sabbath fate an rel lengmangmi profet bia hna zong kha a sullam an hngal hna lo. Sihmanhsehlaw Jesuh an thahnak thawng khan profet bia kha an tlinter hna. 28Annih nih thah awkah aa tlak tinak caah bia an hmu kho lo nain Pilat kha kan thahpiak ko tiah an nawl. *13:28: Mat 27:22-23; Mar 15:13-14; Luk 23:21-23; Jhn 19:5 29Amah kongah Cathiang nih a chimmi vialte an tuah dih hnuah vailam cung khan an ṭhumh i thlan ah an vui. *Mat 27.57-61; Mar 15.42-47; Luk 23.50-56; 13:29: Jhn 19:38-42 30Sihmanhsehlaw Pathian nih mithi hna sin khan a thawhter i 31amah sin i Galilee in Jerusalem tiang khual a tlawng tawnmi hna sinah khan voi tampi a lang. Annih cu Israel mi sin i a tehte an si. *13:31: Lam 1:3 32-33Cun atu hi, hi Thawngṭha hi nannih sin phakpi awkah hika i kan ratnak cu a si. Kan pupa hna sinah, ka tuah lai, tiah Pathian nih bia a rak kammi kha, kannih an tefa hna sinah hin atu cu a tuah cang, cucu Jesuh a nunter ṭhan hi a si. Cucu Salm fung hnihnak chung i\n‘Nangmah cu ka Fapa na si,\nnihin ah na Pa ka si cang,’\ntiah aa ṭial bantuk khan a si. *13:33: Slm 2:7\n34“Cun mithi hna sinin a thawhnak kong, thutnak i zeitikhmanh ah a kir ṭhan ti lai lonak kong ah Pathian nih a chimmi cu,\n‘A thiangmi le zumh awk a tlakmi\nDavid ka rak kamhmi kha,\nnangmah kan pek lai,’ ti hi a si. *13:34: Isa 55:3\n35“Cun hmun dang ah,\n‘Nangmah an tlaihchanmi na sal cu\nthutnak na inter lai lo,’\ntiah a chim bantuk khan a si taktak fawn. *13:35: Slm 16:10\n36David nih khan amah a caan ah khan Pathian rian cu a rak ṭuan; cun a thi i a hringsortu hna sinah khan vui a si i thutnak kha a in. 37Sihmanhsehlaw mithi hna sinin Pathian nih a thawhtermi cu thutnak kha a ing lo. 38-39Ka u le ka nau hna, nan dihlak in nan hngalh awk cu, Jesuh thawng hin pei sual ngaihthiamnak bia nan sin i chim hi a si cu; Moses Nawlbia nih an luatter khawh lomi hna sualnak khan pei amah a zummi paohpaoh cu a luatter hna cu. 40Cucaah i ralring u law profet nih,\n41‘Nannih mi nihsawh hmangmi hna,\nZohhmanh u, nan khuaruahhar u law\nthi ko u.\nZeicahtiah nanmah nan chan\nhrimhrim ah ka tuahmi rian hi\nNannih nih nan zumh lai lomi thil,\nmidang nih a sullam an in chimh\nhna hmanh ah\nnan zumh duh lai lomi a si,’\ntiah an chimmi bia hi nan cungah tlunter hlah u,” tiah a ti hna. *13:41: Hab 1:5\n42Paul le Barnabas cu pumhnak inn in an ṭin pah ah khan, hmai Sabbath ni ah ra ṭhan u law hi thil kong hi tam deuh in kan chim ṭhan rih u, tiah an sawm hna. 43Zapi cu pumhnak khan an ṭian hnuah Judah mi a tampi le Judah phung a zulmi Jentail mi mi tampi hna nih khan an zulh hna. Lamkaltu hna nih khan annih cu an chimh hna i Pathian vel chung i um camcin awk kha an forh hna.\n44A hmai Sabbath ni ah cun khua chung i a ummi kha an dihlak dengmang in Bawipa kong bia theih awkah cun an ra chuak. 45Judah mi nih mizapi kha an hmuh hna tikah nahchuahnak in an khat; Paul nih a chimmi kha an al i amah kha an nihsawh. 46Sihmanhsehlaw Paul le Barnabas nih khan ralṭha chinchin in an chimh hna i, “Nannih sin i Pathian bia chim hmasa hi a herh taktakmi a si. Sihmanhsehlaw nannih nih nan duh lo ca le zungzal nunnak hmu dingah aa tlak in nan i ruah lo caah, nannih cu kan in kaltak hna lai i Jentail mi sinah kan kal cang lai. 47Zeicahtiah Bawipa nih a kan pekmi nawlbia cu:\n‘Nannih cu Jentail mi ca i\nceunak si awk le\nVawlei cung dihlak ca i khamhnak\nlam si awkah kan chiah hna,’\nti hi a si,” tiah a ti. *13:47: Isa 42:6; 49:6\n48Jentail mi hna nih cu bia cu an theih tikah an i lawm i Bawipa cu, cu bia ruangah cun an thangṭhat; cun zungzal nunnak hmu dingah thim a simi hna nih khan an zumh i 49khika hrawngah khan Bawipa bia cu a kenkip ah aa ṭhek.\n50Sihmanhsehlaw Judah mi hna nih khan, cu khua chung i hruaitu deuhdeuh a simi hna le Pathian a biaminu, upat hmaizah awk deuh a simi kha an forh hna i Paul le Barnabas cu hrem hram an thawk hna; cun cuka ram cun an dawi hna. 51Lamkaltu hna nih khan an kebeh cu an khawnhnawhtak hna i Ikonium ah an kal. *13:51: Mat 10:14; Mar 6:11; Luk 9:5; 10:11 52Antiok khua i a ummi zultu hna cu lunglawmhnak le Thiang Thlarau in an khat.


US, Canada, Japan, Australia, EU Ram Palai Pawl Hna Nih Nawlpatnak An Tuah Mi Cu Hlawh Tlin Dawh Ngai A Si — Salai Ephraim Thawngpang\nUS, Canada, Japan, Australia, EU Ram Palai Pawl Hna Nih Nawlpatnak An Tuah Mi Cu Hlawh Tlin Dawh Ngai A Si\nA luancia Easter Sunday lio i Sri Lanka ram chungah nun nak thap in tuksum i thahnak a rak chuak mi konghe pehtlai in US, Canada, Japan, Australia, EU ram pawl hna nih cun Sri Lanka President Maithripala Sirisena sin ah palai an thlah cio i ton biaruahnak an neih tik ah.Sri Lanka President nih cun kha lio caan i i pehtlainak a neiko lai tiah kan lunghrint mi vialte hna cu kan tleih dih cang tiah a chim.\nCun Sri Lanka President nih cun mah lio i nun nak thap in bomb a puahtu hna kha ramdang in ka ram chungah a rak ra mi an si lo i kei mah ram chung bak ah khuasa mi National Thowheeth Jama ralhrang pawl thil tuahmi a si tiah a chim.cun hi National Thowheeth Jama ralhrang pawl hna he rian a t’uanti mi hi kan theih khawh lo mi an um sual,cu bantuk minung kan tleih khawh nak ding caah Sri Lanka cozah nih cun emergency law phunghram thar kan sermi cu hmang peng a si ko rih lai tiah a chim.\nSri Landka cozah nih a ram chungah tuksum i thah nak a chuah hnu in emergency law phunghramthar hi a cozah nih a ser ve i a cozah security force ralkap pawl hna nih an mah duh ning in rian an t’uan khawh nak ding caah le an zumhlo mi hna minung cungah duh tawk in rian an t’uan khawh nak hnga ding caah a sermi a si.\nSri Lanka President Maithripala Sirisena nih cun a tu ah cun Sri Lanka ram cu 100% ah 99% in a him cang tiah a chim i,hi bia a chim dih bak in ramdang in a ra mi palai pawl hna nih cun a cozah a ram chungah ramdang mi rak luh le a ram mi leng chuah lo dingin biachahnak a tuah mi cu rak kan awn piak cang tiah an chimh.\nTagged Australia, Canada, EU Ram Palai Pawl Hna Nih Nawlpatnak An Tuah Mi Cu Hlawh Tlin Dawh Ngai A Si, Japan, US\nCutluk Pa Sual Cu Kum 50 Putar Pa Nih Cacawng Lio Hngakchia Pawl Namte In A Sawh Duah Mah Ko Hna →\n← Vawlei Cung Ram Kip Thonginn Chungah Thongtla Tihnung Pawl Buaibaknak A Chuak Cuahmah A Ruang


Myanmar Archives | Page 3 of 36 | Faiceu News\nZaangfak Tuk A Simi Kum (9) Ngakchia Nute\nFebruary 23, 2018 mark 0\nKum (9) minung Chit Snow Oo tiah min langhter mi ngakchia nute pakhat cu a chuahka bak in taksa vun damlonak a tuar caah a pum vialte hma a khat dih, A tlangpi in minung [Rel Chap]\nKawlram Ah Mi Harsa Kan Tam Tuk Rih\nFebruary 9, 2018 mark 0\nKan kawlram pi ah hin miharsa kan rak tam tuk rih.Kan tthanchonak cu a rak tampi cang nain sifak cu kan rak tam tthiam tthiam rih .A luan cia 2017 i kawlram pumpi sifak cazin [Rel Chap]\nRam Daihnak Sernak Kong Ah UNFC An Dirhmun Ceihkhaannak Tuah A Si Lai\nFebruary 8, 2018 Salai Robert Ngun Sang 0\nUnited Nationalities Federal Council (UNFC) in tuanvo pekmi Delegation for Political Negotiations (DPN) i hruaitu chang Nai Aung ma Nge nih UNFC i a hmailei dirhmun kong cu tu thla February ah tuah dingmi meeting [Rel Chap]\nMyanmar ralkap le Ta’ang National Liberation Army (TNLA) hna karlak kahdohnak ruangah Kutkai khuami 150 leng cu Theinni khua ah an himnak caah an zaam cang hna tiah RFA in theih a si. TNLA le [Rel Chap]\nPutar Pa A Chung Le Nih Hmunthur Lak Ah An Hlonh\nFebruary 7, 2018 mark 0\nA ho ti theih lomi putar pakhat cu minung fa ve lo bang a chung le nih hmunthur hlonh nak hmun ah an rak hlonh tiah theih a si, An hlonhmi putar hi a dam [Rel Chap]\nKIA Nih Myanmar Ralkap An Tuk Hna\nKachin Independence Organization (KIO) tang um hriamtlai phu, Kachin Independence Army (KIA) nih Kachin ramkulh ah Myanmar ralkap hmunpi sakhaan pawl an tuk pah lengmang cang tiah theih a si. February 3 ahkhan KIA ralkap [Rel Chap]\nTlangcungmi Hriamtlai Phu 2 Nih Kahngolnak Minsen An Thut Lai: Myanmar\nKum saupi tukdohnak an ngeih hnuah tlangcungmi hriamtlai phu 2 nih Myanmar cozah he kahngolnak minsen thut dingin hnatlaknak an tuah cang tiah Global New Light of Myanmar thawngzamh bu nih nihin ah a thanh. [Rel Chap]\nKachin 3 A Thattu Myanmar Ralkap 6 Cu Thongthlak An Si Cang\nKachin Ramkulh ah sualnak ngeilo Kachin miphun pathum a thattu Myanmar ralkap paruk cu rian hraang tuan in kum 10 chung thongtlak dingin biaceih an si tiah theih a si. Hi ralkap 6 hna cu [Rel Chap]